Diari Oficial de la Generalitat Valenciana


Sumari del DOGV 3759, del 29-05-2000 (2000/3176)

Resolució de 31 de març de 2000, de la secretària general de la Conselleria de Justícia i Administracions Públiques, per la qual s'inscriu l'adaptació a la Llei dels Estatuts del Col·legi Oficial d'Odontòlegs i Estomatòlegs d'Alacant.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3759

Data del DOGV
:   29-05-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/3176


Data del document
:   31-03-2000

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * odontologia
    * legislació
    * reglament intern
    * col·legi professional

Resolució de 31 de març de 2000, de la secretària general de la Conselleria de Justícia i Administracions Públiques, per la qual s'inscriu l'adaptació a la Llei dels Estatuts del Col·legi Oficial d'Odontòlegs i Estomatòlegs d'Alacant. [2000/3176]
  
Vist l'expedient d'adaptació estatutària instruït a instància del Sr. Pedro Doménech Sanchiz, com a president del Col·legi Oficial d'Odontòlegs i Estomatòlegs d'Alacant, inscrit amb el número 83 de la secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en què sol·licita la inscripció i registre de l'adaptació dels seus Estatuts a la Llei 6/1997, de 4 de desembre, de la Generalitat Valenciana de Consells i Col·legis Professionals de la Comunitat Valenciana, en base als següents
  
Fets
  
Primer. Que el president de l'esmentat Col·legi va presentar, el 14 de gener passat, els Estatuts aprovats per l'Assemblea General extraordinària, celebrada el dia 28 d'octubre de 1999, per a la seua adequació a la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
Segon. Que es va sol·licitar informe sobre els Estatuts presentats a la Conselleria de Sanitat, pel que fa als continguts propis de la professió, la qual va evacuar en sentit favorable el 29 de març de 2000.
  
Tercer. Que, en exercici del control de legalitat establit per l'article 11 de l'esmentada llei autonòmica, es va revisar el text estatutari, i es va indicar la conveniència de rectificar determinats punts d'aquests; requeriment que ha sigut complimentat el passat dia 1 de març.
  
Quart. El text annex dels preceptes, objecte d'adaptació estatutària, queda incorporat íntegrament a la present Resolució, donant-se ací per reproduït.
  
Fonaments de dret
  
Primer. Que els Estatuts contenen totes les determinacions exigides en l'article 10 de la Llei 6/1997, de 4 de desembre, de Consells i Col·legis Professionals.
  
Segon. Que han sigut aprovats amb els requisits i formalitats previstos en dit article i amb els dels propis Estatuts del Col·legi.
  
Tercer. L'expedient ha sigut tramitat pel Servei d'Entitats Jurídiques, adscrit a la Secretaria General de la Conselleria de Justícia i Administracions Públiques, competent per així disposar-lo l'article 6.1 de la Llei 6/1997, de 4 de desembre, en virtut de les atribucions que té conferides pels decrets 13/1999, i 91/1999, de 30 de juliol, sobre Assignació de Competències a la Presidència i a les conselleries, i d'aprovació del Reglament Orgànic i Funcional de la Conselleria de Justícia i Administracions Públiques, respectivament, i en relació amb el Decret 123/1986, de 20 d'octubre, del Consell de la Generalitat Valenciana, pel qual es crea el Registre de Col·legis Professionals i de Consells Valencians de Col·legis Professionals de la Comunitat Valenciana.
  
Vistos l'article 36 de la Constitució i l'article 31.22 de l'Estatut d'Autonomia de la Comunitat Valenciana; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; i altres disposicions complementàries, resolc:
  
Inscriure l'adaptació dels Estatuts del Col·legi Oficial d'Odontòlegs i Estomatòlegs d'Alacant.
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua notificació. Tot això de conformitat amb allò establit en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 31 de març de 2000.- La secretària general: Carmen Galipienso Calatayud.
  
ÍNDEX
  
Llibre I. Disposicions generals
  
Títol I. Del col·legi
  
Capítol I. Naturalesa jurídica
  
Article 1. Naturalesa jurídica.
  
Capítol II. Denominació, domicili, àmbit territorial
  
Article 2. Denominació i domicili.
  
Article 3. Àmbit territorial.
  
Capítol III. Fins i funcions
  
Article 4. Fins.
  
Article 5. Funcions.
  
Capítol IV. Emblema oficial, bandera, patronatge
  
Article 6. Emblema oficial i bandera.
  
Article 7. Patronatge.
  
Capítol V. Relacions amb l'administració autonòmica
  
Article 8. Relacions institucionals i sanitàries.
  
Article 9. Altres relacions administratives.
  
Article 10. Representació i caràcter.
  
Capítol VI. Relacions amb el consell general de col·legis d'odontòlegs i estomatòlegs d'espanya
  
Article 11. Integració.
  
Títol II. De la col·legiació i dels col·legiats
  
Capítol I. De la col·legiació
  
Article 12. Obligació de col·legiació i requeriments per a l'exercici professional de l'odontologia i l'estomatologia.
  
Article 13. Aprovació, ajornament o denegació de la sol·licitud de col·legiació.
  
Article 14. Causes d'incapacitat i inhabilitació.
  
Article 15. Pèrdua de la condició de col·legiat.
  
Article 16. Informació al consell general i al consell valencià de col·legis oficials d'odontòlegs i estomatòlegs.
  
Capítol II. Dels col·legiats
  
Article 17. Classes de col·legiats.
  
Capítol III. Drets, deures i prohibicions dels col·legiats
  
Article 18. Drets dels col·legiats.
  
Article 19. Deures dels col·legiats.
  
Article 20. Prohibicions als col·legiats.
  
Títol III. Dels òrgans constitutius de l'organització col·legial de l'odontologia i l'estomatologia de la província d'alacant
  
Capítol I. Dels col·legis oficials d'odontòlegs i estomatòlegs de la província d'alacant
  
Article 21. Modificació de l'àmbit territorial: constitució, segregació, fusió, absorció i dissolució.
  
Capítol II. Del consell valencià de col·legis oficials d'odontòlegs i estomatòlegs
  
Article 22. Constitució del consell valencià.
  
Article 23. Integració.
  
Llibre II. Disposicions particulars
  
Títol I. Estructura orgànica i funcionament del col·legi
  
Capítol I. Estructura i funcionament del col·legi
  
Article 24. Estructura i funcionament.
  
Capítol II. Òrgans
  
Article 25. Òrgans.
  
Capítol III. De l'assemblea general
  
Article 26. Competències.
  
Article 27. Composició.
  
Article 28. De l'assemblea general extraordinària.
  
Article 29. De l'assemblea general ordinària.
  
Article 30. Convocatòria.
  
Article 31. Celebració.
  
Article 32. Proposicions dels col·legiats.
  
Capítol IV. De la junta de govern
  
Article 33. Competències.
  
Article 34. Composició.
  
Article 35. Reunions de la junta de govern.
  
Capítol V. Dels òrgans unipersonals
  
Article 36. Del president del col·legi.
  
Article 37. Gratuïtat del càrrec.
  
Article 38. Autoritat del president.
  
Article 39. Del vicepresident.
  
Article 40. Del secretari.
  
Article 41. Del tresorer.
  
Article 42. Dels vocals.
  
Capítol VI. Règim electoral dels òrgans unipersonals
  
Article 43. Normativa aplicable.
  
Article 44. Causes de convocatòria d'eleccions.
  
Article 45. Condicions d'elegibilitat.
  
Article 46. Forma d'elecció.
  
Article 47. Electors.
  
Article 48. Convocatòria d'eleccions.
  
Article 49. Presentació de candidatures.
  
Article 50. La mesa electoral.
  
Article 51. Aprovació de les candidatures.
  
Article 52. Propaganda electoral.
  
Article 53. Procediment electiu.
  
Capítol VII. Duració, cessament i reemplaçament dels òrgans unipersonals
  
Article 54. Duració i causes de cessament dels càrrecs unipersonals.
  
Article 55. Ocupació de càrrecs vacants durant el mandat.
  
Article 56. Qüestió de confiança.
  
Article 57. Moció de reprovació.
  
Article 58. Moció de censura.
  
Títol II. Règim disciplinari
  
Capítol I. Principis generals
  
Article 59. Normativa aplicable.
  
Capítol II. Infraccions i sancions
  
Article 60. Faltes disciplinàries.
  
Article 61. Faltes lleus.
  
Article 62. Faltes greus.
  
Article 63. Faltes molt greus.
  
Article 64. Sancions.
  
Capítol III. Procediment
  
Article 65. Procediment.
  
Article 66. Concurrència de sancions i independència dels procediments.
  
Article 67. Tramitació del procediment, notificacions i pròrrogues de terminis.
  
Article 68. Drets dels col·legiats en el procediment disciplinari.
  
Article 69. Iniciació del procediment.
  
Article 70. Informació prèvia.
  
Article 71. Mesures de caràcter provisional.
  
Article 72. Obertura del procediment disciplinari.
  
Article 73. De l'instructor i del secretari de l'expedient disciplinari.
  
Article 74. Plec de càrrecs.
  
Article 75. Contestació al plec de càrrecs.
  
Article 76. Període de prova.
  
Article 77. Proposta de resolució.
  
Article 78. Al·legacions de l'expedientat.
  
Article 79. Elevació de l'expedient a l'òrgan competent per a resoldre'l.
  
Article 80. Resolució de l'expedient.
  
Article 81. Actes recurribles en matèria disciplinària.
  
Article 82. Règim dels recursos en matèria disciplinària.
  
Article 83. Execució de les resolucions sancionadores.
  
Article 84. Publicitat i efectes de les sancions.
  
Article 85. Causes d'extinció de la responsabilitat disciplinària.
  
Article 86. Prescripció de les infraccions.
  
Article 87. Prescripció de les sancions.
  
Article 88. Rehabilitació de les sancions.
  
Article 89. Competència.
  
Títol III. Règim jurídic dels actes i la seua impugnació
  
Capítol I. Règim jurídic
  
Article 90. Competències orgàniques.
  
Article 91. Eficàcia.
  
Capítol II. Impugnació
  
Article 92. Recursos.
  
Article 93. Nul·litat.
  
Article 94. Legislació subsidiària.
  
Títol IV. Règim econòmic
  
Capítol I. Competència i capacitat
  
Article 95. Competències.
  
Article 96. Capacitat.
  
Capítol II. Pressupostos
  
Article 97. Pressupostos.
  
Capítol III. Finançament i recursos
  
Article 98. Finançament.
  
Article 99. Recursos ordinaris.
  
Article 100. Recursos extraordinaris.
  
Capítol IV. Abonament de les quotes col·legials
  
Article 101. Abonament de les taxes i quotes.
  
Article 102. Morositat en el pagament.
  
Títol V. Del personal contractat
  
Capítol I. Personal administratiu i laboral
  
Article 103. Personal administratiu i laboral.
  
Capítol II. Assessoria jurídica i altres assessors
  
Article 104. Assessoria jurídica.
  
Article 105. Altres assessors.
  
Títol VI. Règim de premis, condecoracions i distincions
  
Capítol I. Competències
  
Article 106. Competències.
  
Disposicions addicionals
  
Primera. Lliure prestació de serveis per a professionals de la Unió Europea.
  
Segona. Reforma dels estatuts.
  
Disposicions transitòries
  
Primera. Aprovació dels estatuts.
  
Segona. Càrrecs.
  
Tercera. Expedients disciplinaris en tràmit.
  
LLIBRE I
  
DISPOSICIONS GENERALS
  
TÍTOL I
  
Del Col·legi
  
CAPÍTOL I
  
Naturalesa jurídica
  
Article 1. Naturalesa jurídica
  
1. L'Il·lustre Col·legi Oficial d'Odontòlegs i Estomatòlegs d'Alacant és una corporació de dret públic emparada en la Llei i reconeguda per la Comunitat Autònoma Valenciana i l'Estat, amb personalitat jurídica pròpia i plena capacitat per al compliment dels seus fins.
  
2. L' Il·lustre Col·legi Oficial d'Odontòlegs i Estomatòlegs d'Alacant és independent de les administracions públiques, sense perjudici de les relacions de dret públic que mantinga i de l'exercici de les competències i funcions que li deleguen.
  
3. Els Estatuts de l'Il·lustre Col·legi Oficial d'Odontòlegs i Estomatòlegs d'Alacant garanteixen l'estructura democràtica, la participació dels col·legiats i el seu caràcter representatiu.
  
4. Pertanyeran obligatòriament a l'Il·lustre Col·legi Oficial d'Odontòlegs i Estomatòlegs d'Alacant tots els odontòlegs i estomatòlegs que tinguen dita titulació oficial i que practiquen l'exercici professional en qualsevol de les seues modalitats, ocasionalment o permanentment, per compte propi o aliè, en el seu àmbit.
  
5. Amb caràcter voluntari s'admetrà la col·legiació sense exerciment, en les formes i condicions que s'establisquen en els presents Estatuts i en la normativa que els desplegue.
  
6. L' Il·lustre Col·legi Oficial d'Odontòlegs i Estomatòlegs d'Alacant podrà:
  
a) adquirir a títol onerós o lucratiu, alinear, vendre, gravar, posseir i reivindicar tota classe de béns;
  
b) contraure obligacions;
  
c) ser titular de tota classe de drets,i
  
d) executar o soportar qualsevol acció judicial, reclamació o recurs en totes les vies i jurisdiccions, nacionals o internacionals, en l'àmbit de la seua competència.
  
CAPÍTOL II
  
Denominació, domicili, àmbit territorial
  
Article 2. Denominació i domicili
  
La denominació és la de «Il·lustre Col·legi Oficial d'Odontòlegs i Estomatòlegs d'Alacant «. El seu domicili radica a l'avinguda de Federico Soto núm. 11, d'Alacant.
  
Article 3. Àmbit territorial
  
1. La competència i jurisdicció professional i disciplinària de l' Il·lustre Col·legi Oficial d'Odontòlegs i Estomatòlegs d'Alacant s'estén a tot el territori que abasta la província d'Alacant.
  
2. Qualsevol procediment de modificació del seu àmbit professional es regirà per la Llei de Col·legis Professionals de la Comunitat Valenciana, el seu desplegament pel Reglament, i per la resta de la normativa que en resultara aplicable.
  
CAPÍTOL III
  
Fins i funcions
  
Article 4. Fins
  
Són fins essencials de l'Il·lustre Col·legi Oficial d'Odontòlegs i Estomatòlegs d'Alacant, a més dels determinats per la legislació bàsica de l'Estat i de la Comunitat Autònoma Valenciana, els següents:
  
1. La regulació i l'ordenament, dins del marc legal, en l'àmbit territorial de la seua competència, de l'exercici de l'activitat professional de l'odonto-estomatologia, tant en benefici de la societat a què serveix com dels interessos generals propis.
  
2. La defensa dels interessos professionals dels col·legiats i la representació exclusiva de la professió, en l'àmbit territorial de la seua competència.
  
3. La vigilància de l'exercici de la professió, facilitant el coneixement i compliment de tot tipus de disposicions legals que l'afecten i el dictat, salvaguarda i observança dels seus principis ètics i deontològics.
  
4. Vetlar per l'adequat nivell de qualitat de les prestacions professionals, promovent permanentment els nivells científic, deontològic, social, cultural, econòmic i laboral dels seus col·legiats.
  
5. La contribució a la consecució del dret a la protecció de la salut bucal i estomatogmàtica de tots els residents de la província d'Alacant, i a la regulació justa i equitativa de la seua corresponent assistència sanitària.
  
Article 5. Funcions
  
Per a la consecució dels seus fins, correspon a l'Il·lustre Col·legi Oficial d'Odontòlegs i Estomatòlegs d'Alacant, dins del seu àmbit jurisdiccional, l'exercici de les funcions que li atribueix la legislació i disposicions sobre col·legis professionals emanades de l'Estat i de la Comunitat Autònoma Valenciana, i de l'Il·lustre Consell General d'Odontòlegs i Estomatòlegs d'Espanya i, en especial, les següents:
  
1. Verificar i, si fa el cas, exigir, el compliment del deure de col·legiació.
  
2. Ordenar l'activitat professional dels col·legiats, en l'àmbit de la seua competència, adoptant els acords que calguen; mantenir la disciplina social dels col·legiats sobre principis d'unitat i cooperació indispensables; vetlar per l'ètica i dignitat professional, i pel respecte degut als drets dels particulars i de la Societat, per que la salut bucal i estomatognàtica siga atesa per professionals legalment facultats i proporcionada en condicions dignes i competents, i exercir la facultat disciplinària en l'ordre professional i col·legial.
  
3. Procurar l'harmonia i col·laboració entre els col·legiats, i impedir la competència deslleial entre ells.
  
4. Estudiar els problemes que crea l'intrusisme i la il·legalitat, dins de la professió, i adoptar les mesures necessàries i exercir les accions que la Llei estableix per a evitar-ho, perseguir-ho i denunciar-ho, i informar públicament de totes les actuacions puguen ser enganyoses que per a la població o s'aprofiten de la bona fe dels usuaris, podent requerir per a això el suport de les autoritats administratives i judicials, sense perjudici de les actuacions d'inspecció i/o sanció a què estan obligades les administracions públiques.
  
5. Intervenir en els procediments d'arbitratge, als que els col·legiats se sotmeten, per a dirimir les divergències entre aquests per raó de l'exercici de la professió, tenint en compte que les simples diferències de criteri davant de problemes diagnòstics o terapèutics hauran de ser resolts en forma particular o dins de sessions científiques. Igualment el Col·legi intervindrà en procediments d'arbitratge quan siga designat per a administrar-ho, d'acord amb la Llei.
  
6. Encarregar-se del cobrament dels honoraris professionals a petició expressa del col·legiat, en el cas en què el Col·legi tinga creats els serveis adequats i en les condicions que es determinen.
  
Aquesta funció es realitzarà sense vulneració de la competència i les condicions que, si fa el cas, es determinen per al seu exercici; no es referiran a l'oferta de serveis i fixació de la remuneració.
  
7. Organitzar cursos de formació i perfeccionament als seus col·legiats, per a mantenir i perfeccionar el nivell cientificocultural i deontològic, així com organitzar i promocionar activitats i serveis comuns de caràcter professional, cultural, assistencial, de previsió, i anàlegs, que siguen d'interés per als col·legiats, sense perjudici de les competències que puguen derivar-se de la normativa estatal.
  
8. Representar a la professió davant dels organismes, institucions, entitats, autoritats o organitzacions públiques o privades, i, en general, la societat, i exercitar en el seu àmbit la defensa de la professió davant de l'administració, institucions, tribunals, entitats i particulars, amb legitimació per a ser part en quants assumptes o litigis afecten als interessos professionals, i exercitar el dret de petició, segons la Llei.
  
9. Participar en els òrgans consultius de l'administració en la matèria de la seua competència, quan aquella ho requerisca o resulte de les disposicions aplicables.
  
10. Exercir les funcions delegades per les diferents administracions públiques de la Comunitat Valenciana o que hagen sigut objecte de convenis de col·laboració amb aquestes, i col·laborar amb elles en l'organització d'estudis, emissió d'informes, elaboració d'estadístiques, participació en consells o organismes consultius i altres activitats relacionades amb els seus fins, que puguen ser-li sol·licitades o que acorde formular per iniciativa pròpia.
  
11. Col·laborar amb les universitats i autoritats acadèmiques en la investigació i perfeccionament del coneixement científic de la professió, i elevació de la formació dels seus col·legiats, així com en l'elaboració dels plans d'estudis, sense menyscapte del principi d'autonomia universitària.
  
12. Facilitar la informació necessària per a l'accés a la vida professional dels nous titulats.
  
13. Elaborar i aprovar els seus pressupostos i comptes, així com regular i fixar les quotes i derrames dels col·legiats.
  
14. Facilitar als tribunals, conforme a les lleis, la relació de col·legiats que per la seua preparació i experiència professional pogueren ser requerits per a intervenir com a perits en els assumptes judicials o proposar-los a instància de l'autoritat judicial o designar-los per si mateix, segons procedisca, així com emetre dictàmens quan siga requerit per a això per qualsevol jutjat o tribunal, i la fixació dels honoraris corresponents.
  
15. Elaborar normes o barems d'honoraris orientatius per als col·legiats.
  
16. Emetre informes i dictàmens, de caràcter no vinculant, en procediments judicials o administratius en què se susciten qüestions relatives a honoraris professionals.
  
17. Aprovar i modificar pels tràmits previstos, els seus Estatuts i reglaments de règim interior.
  
18. Evacuar l'informe preceptiu sobre tots els projectes de normes del Govern Valencià que afecten la professió.
  
19. Elaborar i vigilar el compliment i fer complir els codis ètic i deontològic en la pràctica professional.
  
20. Elaborar les normes reguladores de la publicitat professional, amb subjecció als principis i limitacions que la lleis estableixen.
  
21. Elaborar el registre de títols, portar el cens, actualitzant-lo periòdicament, així com els expedients dels col·legiats de la seua jurisdicció.
  
22. Organitzar els serveis d'assessorament jurídic, laboral, administratiu i fiscal que es creen convenients.
  
23. Qualsevol altra funció que fomente l'adequat desenvolupament de la professió, que siga beneficiosa per als seus interessos i que s'encamine al compliment dels objectius col·legials, dins del marc de la legislació vigent.
  
CAPÍTOL IV
  
Emblema oficial, bandera, patronatge
  
Article 6. Emblema oficial i bandera
  
1. L'emblema del Col·legi estarà format per una Cruz de Malta amb les seues aspes separades, en color blau, unides per un cercle central de color daurat. En l'interior del cercle anirà dibuixat un àspid entrellaçant un instrument plàstic. La part superior de les aspes de la Cruz estan entrallaçades entre si per les fulles de coca a manera de corona. Al voltant de dit escut es llig la següent llegenda: IL·LUSTRE COL·LEGI OFICIAL D'ODONTÒLEGS I ESTOMATÒLEGS D'ALACANT ?U.H.Z.Q.-.
  
2. La Bandera distintiva del Col·legi serà el mateix emblema col·legial al centre sobre els colors de la Bandera de la província d'Alacant.
  
Article 7. Patronatge
  
L'Il·lustre Col·legi Oficial d'Odontòlegs i Estomatòlegs d'Alacant es troba sota l'advocació patronal de santa Apolònia, celebrant la seua onomàstica el nou de febrer.
  
CAPÍTOL V
  
Relacions amb l'administració autonòmica
  
Article 8. Relacions institucionals i sanitàries
  
L'Il·lustre Col·legi Oficial d'Odontòlegs i Estomatòlegs d'Alacant es relacionarà amb l'administració pública de la Comunitat Valenciana, a través de la Conselleria de Justícia i Administracions Públiques, per a totes aquelles qüestions relatives a aspectes corporatius i institucionals, i a través de la Conselleria de Sanitat i Consum, per a les qüestions relacionades amb el contingut de la professió.
  
Article 9. Altres relacions administratives
  
En totes aquelles qüestions que, sense afectar l'aspecte institucional ni el sanitari, se susciten en el marc de la consecució dels fins col·legials, l'Il·lustre Col·legi Oficial d'Odontòlegs i Estomatòlegs d'Alacant es relacionarà amb totes aquells estaments administratius de la Comunitat Autònoma Valenciana o estatals que foren necessaris.
  
Article 10. Representació i caràcter
  
1. El president, el vicepresident, així com la Junta de Govern del Col·legi Oficial d'Odontòlegs i Estomatòlegs d'Alacant, exerciran la representació del Col·legi davant de l'administració autonòmica i ostentaran la condició d'autoritat en l'àmbit corporatiu i en l'exercici de les funcions que li són encomanades.
  
2. El Consell General i el Col·legi tindran el tractament de «il·lustres»; i els seus presidents el de «il·lustríssims». Dit tractament serà vitalici.
  
CAPÍTOL VI
  
Relacions amb el Consell General de Col·legis
  
d'Odontòlegs i Estomatòlegs d'Espanya
  
Article 11. Integració
  
1. L'Il·lustre Col·legi Oficial d'Odontòlegs i Estomatòlegs d'Alacant estarà integrat en l'organització odonto-estomatològica d'Espanya mitjançant la seua pertinença a l'Il·lustre Consell General de Col·legis Oficials d'Odontòlegs i Estomatòlegs d'Espanya, als efectes de la qual participarà econòmicament en el manteniment d'aquest i acatarà les resolucions que del mateix emanen i que siguen adoptades en interés de la professió, sempre que no es troben en contradicció amb els presents Estatuts, llevat del cas d'acord de l'Assemblea General de Col·legiats.
  
2. El president del Col·legi formarà part, com a membre nat, del Consell General de Col·legis Oficials d'Odontòlegs i Estomatòlegs d'Espanya.
  
3. Les quotes que s'establisquen pel Consell General tindran la consideració de quotes col·legials a tots els efectes, i hauran de ser abonades per cada col·legiat en la forma i en el temps que es fixe.
  
TÍTOL II
  
De la col·legiació i dels col·legiats
  
CAPÍTOL I
  
De la col·legiació
  
Article 12. Obligació de col·legiació i requeriments per a l'exercici professional de l'Odontologia i l'Estomatologia
  
1. Els odontòlegs i estomatòlegs competents per a realitzar activitats de prevenció, diagnòstic, tractament i rehabilitació relatives a les anomalies i malalties de les dents, de la boca, de les estructures estomatognàtiques i dels seus annexos, que exercisquen professionalment en l'àmbit territorial del Col·legi Oficial d'Odontòlegs i Estomatòlegs d'Alacant, bé de forma ocasional, bé de forma permanent, ja per compte propi, ja per compte alié, i tant en individus aïllats com de manera comunitària, hauran d'estar prèviament i obligatòriament col·legiats o habilitats en l'Il·lustre Col·legi Oficial d'Odontòlegs i Estomatòlegs d'Alacant.
  
2. No obstant això, els professionals titulats, vinculats amb alguna de les administracions públiques estatals, valencianes o alacantines, mitjançant relació de serveis de caràcter administratiu o laboral, no caldrà que estiguen col·legiats per a l'exercici de les seues funcions per compte d'aquelles, quan el destinatari immediat siga exclusivament l'administració. En aquests casos serà la pròpia Administració la que exercirà la potestat disciplinària sobre aquests. Sí que serà obligatòria, en conseqüència, la col·legiació quan els destinataris immediats de l'acte professional siga el personal al servei de l'administració o els ciutadans. En tot cas, a aquests titulats els caldrà la col·legiació per a l'exercici privat de la professió.
  
3. La incorporació al Col·legi Oficial d'Odontòlegs i Estomatòlegs d'Alacant se sol·licitarà personalment mitjançant un escrit i, juntament amb dita sol·licitud i aportant la documentació pertinent, es requerirà acreditar com a mínim les següents condicions generals d'aptitud :
  
a) Ser major d'edat, aportant fotocòpia de DNI o de passaport.
  
b) Estar en possessió, si més no, d'un dels títols legalment exigibles per a l'exercici d'activitats pròpies de l'odontologia o l'estomatologia. S'hi aportarà el títol professional original o testimoni notarial d'aquest.
  
c) No estar incapacitat, excepte en la col·legiació sense exercici. El sol·licitant haurà d'aportar declaració jurada.
  
d) No trobar-se inhabilitat per a l'exercici professional. El sol·licitant haurà d'aportar, igualment, declaració jurada respecte a aquest aspecte.
  
e) Satisfer la quota d'ingrés que determine el Col·legi i acreditar-la mitjançant rebut o justificant d'ingrés.
  
f) Acceptar per escrit els Estatuts, normatives i disposicions col·legials i prometre el seu compliment.
  
g) Subscriure els impresos que tinga establit el Col·legi, per acord de la Junta de Govern.
  
4. Tindrà la consideració de títol, a efectes de col·legiació, tota la documentació necessària i oficial, acreditativa de la revalidació i homologació de títols estrangers, sempre que es presente acompanyada del títol d'origen, degudament diligenciat amb la citada revalidació i homologació. No s'autoritzarà la col·legiació si l'al·ludida revalidació ho és únicament a efectes acadèmics.
  
5. Els professionals estrangers o professionals, amb títol estranger, que desitgen sol·licitar la col·legiació, hauran de presentar la següent documentació, sense perjudici de la citada anteriorment:
  
a) Certificat del país d'origen del títol, expedit pel Col·legi, associació professional o institució de la qual depengueren, acreditativa d'haver complit correctament els seus deures socioprofessionals, amb indicació de les sancions que els hagueren sigut imposades i no rehabilitades, i d'haver satisfet les càrregues annexes que poguera haver-hi.
  
b) Acreditació, mitjançant la documentació oficial pertinent, que disposa de permís de treball com a odontòleg o metge estomatòleg i permís de residència, si procedira.
  
c) Acreditar haver superat les proves sobre qüestions odontològiques, deontològiques, o jurídico-professionals que es troben establides per disposició legal de caràcter general, estatal, autonòmic o per l'organització col·legial espanyola o qualsevol normativa que en resultara aplicable.
  
6. En el supòsit que algun professional acabat de graduar no haguera pogut obtenir el títol, la Junta de Govern podrà concedir una col·legiació provisional, sempre i quan el professional acredite haver finalitzat els estudis corresponents i justifique tindre abonats els drets d'expedició del títol.
  
7. Els col·legiats que estiguen donats d'alta en altres col·legis, i desitgen exercir professionalment en l'àmbit del Col·legi d'Alacant, hauran de habilitar-se notificant-ho prèviament a través del Col·legi on estigueren inscrits, havent de satisfer les compensacions econòmiques corresponents fixades a l'efecte, sense perjudici de la col·legiació única, i aportar certificat acreditatiu del Col·legi d'origen d'estar al corrent en les seues quotes col·legials, així com de no tindre pendent cap sanció col·legial.
  
8. Els professionals habilitats quedaran subjectes a les normes deontològiques i disciplinàries establides per aquest Col·legi.
  
9. Ocasionalment, es permetrà l'exercici de la professió en l'àmbit territorial del Col·legi alacantí, sense necessitat de col·legiació o habilitació, als professionals pertanyents a altres col·legis del territori espanyol, si el pacient és un familiar directe o col·lateral del col·legiat.
  
Article 13. Aprovació, ajornament o denegació de la sol·licitud de col·legiació
  
1. La Junta de Govern, després de practicar les comprovacions que considere oportunes, acordarà la col·legiació, en el termini de 30 dies hàbils, com a màxim, procedint a comunicar dita decisió a l'interessat, per escrit.
  
2. La Junta de Govern podrà acordar la suspensió i ajornament de la col·legiació en el supòsit que la documentació aportada és insuficient o il·legible, procedint a requerir l'interessat per a l'esmena. Igualment es podrà suspendre el termini per a la col·legiació si es produïren dubtes raonables en quant a la legitimitat o autenticitat de la documentació aportada, en tant es realitzen les investigacions tendents a dissipar els dubtes plantejats, gestions que hauran de dur-se a terme amb la màxima celeritat.
  
3. La Junta podrà denegar la col·legiació, mitjançant resolució motivada, quan no s'esmenen per l'interessat els defectes de la documentació en el termini prudencial atorgat a l'efecte o es comprovara la il·legitimitat o falsedat de la documentació aportada, o en general, quan s'incomplisca algun dels requisits assenyalats en l'article 12 dels presents Estatuts.
  
Article 14. Causes d'incapacitat i inhabilitació
  
1. Es consideren causes d'incapacitat per a l'exercici de l'Odontologia o de l'Estomatologia les següents:
  
a) Els impediments físics o psíquics que, per la seua naturalesa o intensitat, no permeten el compliment de la funció professional.
  
b) La inhabilitació o suspensió expressa per a l'exercici de l'Odontologia o Estomatologia, en virtut de resolució judicial o corporativa ferma.
  
2. Les incapacitats desapareixeran quan cesse la causa que les haguera motivat, o s'haja extingit la responsabilitat disciplinària conforme als presents Estatuts.
  
Article 15. Pèrdua de la condició de col·legiat
  
1. Es perdrà la condició de col·legiat per alguna de les causes següents:
  
a) Baixa voluntària, per cessament de l'activitat professional en l'àmbit del Col·legi. Dita abaixa se sol·licitarà per escrit al Col·legi.
  
b) Inhabilitació legal per a l'exercici de la professió.
  
c) Sanció disciplinària ferma d'expulsió del Col·legi.
  
d) Impagament de les quotes col·legials, ordinàries o extraordinàries, o les altres càrregues col·legials, durant més de sis mesos consecutius o acumulats en el temps, previ requeriment de pagament a l'efecte i audiència al col·legiat.
  
2. No obstant això, en els supòsits a) i b) del present article, així com en el cas de sobrevenir incapacitats físiques i/o psíquiques provades que impedisquen l'exercici professional, l'interessat podrà optar expressament per la col·legiació sense exercici.
  
Article 16. Informació al Consell General i al Consell Valencià de Col·legis Oficials d'Odontòlegs i Estomatòlegs
  
1. La Junta de Govern notificarà al Consell General i al Consell Valencià quan es constituïsca, i en el termini de 5 dies hàbils, totes les incorporacions, altes, baixes, incapacitats, inhabilitacions i sancions dels seus col·legiats, des de la recepció de la notificació o des què siga ferma la resolució col·legiala corresponent, a fi que siguen incorporades a la base de dades centrals.
  
2. El Consell General i, si fa el cas, el Consell Valencià, traslladarà la informació sobre incorporacions, altes, baixes, incapacitats, inhabilitacions i sancions del Col·legi d'Alacant, per a posar-les a disposició de la totalitat de l'organització col·legial de l'Odontologia i l'Estomatologia, en el termini màxim de cinc dies hàbils, des de la recepció de la notificació corresponent.
  
CAPÍTOL II
  
Dels col·legiats
  
Article 17. Classes de col·legiats
  
1. Els col·legiats es classificaran en:
  
a) Numeraris, que podran ser «amb exercici» i «sense exercici».
  
b) Honorífics de mèrit.
  
c) D'honor.
  
2. Seran col·legiats «amb exercici» tots els professionals que practiquen l'odonto-estomatologia, exercint-la sobre els pacients.
  
3. Seran col·legiats «sense exercici» aquells professionals que desitjant pertànyer al Col·legi no exercisquen la professió, o aquells professionals amb títol estranger que per motius d'ampliació d'estudis en el nostre país i avalats per alguna institució nacional amb capacitat docent, sol·liciten la inscripció al Col·legi. La col·legiació sense exercici es concedirà, en tot cas, per un període màxim de tres anys i previ compliment dels altres requisits exigits que els puguen afectar.
  
4. Els col·legiats numeraris, amb exercici professional o sense, hauran d'abonar les quotes corresponents en la quantia que es fixe per a cada categoria.
  
5. Seran col·legiats «Honorífics de Mèrit»:
  
a) Els professionals que tinguen l'edat de 65 anys, sempre que acrediten un temps de col·legiació de 30 anys i sol·liciten a la Junta de Govern passar a dita categoria.
  
Aquests col·legiats quedaran exempts del pagament de les quotes col·legials, sent compatible dita categoria amb l'exercici professional.
  
La Junta de Govern podrà denegar aquesta categoria als col·legiats que durant la seua vida professional hagueren incomplit reiteradament els deures professionals o incorregut en faltes deontològiques. En aquest supòsit, aconseguida l'edat de 65 anys, el col·legiat haurà de seguir abonant les quotes col·legials si continuara exercint la professió.
  
b) Els professionals que deixen d'exercir la professió, que acrediten més de vint anys de col·legiació i manquen d'antecedents desfavorables en quant a incompliment reiterat dels deures col·legials o comissió de faltes deontològiques.
  
Aquests col·legiats hauran de continuar abonant les quotes establides per als col·legiats «sense exercici».
  
6. Seran «Col·legiats d'Honor» aquelles persones, professionals o no, que hagen realitzat una labor rellevant i meritòria des del punt de vista col·legial, científic o professional, en relació amb l'odonto-estomatologia. Aquesta categoria serà purament honorífica i haurà de ser acordada per l'Assemblea General de Col·legiats a proposta de la Junta de Govern o dels col·legiats, en la forma que marquen els Estatuts. Els col·legiats que ostenten només aquesta categoria no tindran dret a vot ni a ser candidats a la Junta de Govern.
  
CAPÍTOL III
  
Drets, deures i prohibicions dels col·legiats
  
Article 18. Drets dels col·legiats
  
1. Corresponen als col·legiats els drets següents:
  
a) Exercir la professió amb plena llibertat, dins del marc jurídic, deontològic i estatutari.
  
b) Participar en la gestió corporativa i, per tant, exercir el dret de petició, el de vot i el d'accés als llocs i càrrecs directius, mitjançant els procediments i amb els requisits establits estatutàriament.
  
c) Demanar i obtenir del Col·legi l'assistència i protecció que puguen necessitar per al bon exercici de la professió.
  
d) Ser recolzats i defensats, a petició pròpia i per tal de l'interés general, per l'organització col·legial o pel Consell Valencià dels Col·legis Oficials d'Odontòlegs i Estomatòlegs, quan aquest es constituïsca, quan siguen vexats o perseguits amb ocasió de l'exercici professional.
  
e) Ser recolzats per l'organització col·legial i per l'Il·lustre Col·legi Oficial d'Odontòlegs i Estomatòlegs d'Alacant quan, amb ocasió de l'exercici professional i degudament fonamentades, necessiten presentar reclamacions a les autoritats, tribunals, entitats públiques o privades, les despeses de les quals aniran a càrrec del col·legiat, així com els costos jurídics que el procediment ocasione, llevat del cas de decisió contrària dels òrgans de govern, en el supòsit que tals reclamacions foren d'interés general.
  
f) Pertànyer a les institucions de Previsió i Ajuda Social, assistencials, culturals i científiques que estiga dotada l'organització col·legial.
  
g) Rebre formació continuada.
  
h) Percebre honoraris concordes al seu exercici professional.
  
i) Sol·licitar a través del Col·legi el cobrament d'honoraris o emoluments meritats per la prestació de serveis a clients o entitats moroses.
  
Els col·legiats podran reclamar judicialment el pagament dels honoraris a través de l'Assessoria Jurídica del Col·legi, abonant en dit supòsit els costos judicials, honoraris i despeses que pogueren meritar-se.
  
Aquest dret s'entén vigent sempre que la Comissió Deontològica del Col·legi o del Consell Autonòmic, si fa el cas, no haguera declarat que el pacient ha sigut objecte d'una pràctica incorrecta.
  
j) Crear agrupacions representatives d'interés científic, amb submissió en tot cas als òrgans de govern col·legial.
  
k) Qualssevol altres drets que en resulten d'aquests Estatuts.
  
2. La pertinença a l'Il·lustre Col·legi Oficial d'Odontòlegs i Estomatòlegs d'Alacant no limitarà l'exercici dels drets de sindicació i associació constitucionalment protegits.
  
Article 19. Deures dels col·legiats
  
1. És deure fonamental de tot col·legiat exercir la professió d'acord amb la més pura ètica i dins de l'esperit que dimana dels presents Estatuts i del codi deontològic.
  
2. Ajustar la seua actuació professional a les exigències legals i estatutàries de l'Assemblea col·legial i sotmetre's als acords adoptats pels seus distints òrgans.
  
3. Satisfer les quotes i càrregues econòmiques col·legials, ordinàries i extraordinàries, en la quantia i mode en què es troben establides, per a la qual cosa es designarà una institució bancària o semblant com a domicili de pagament.
  
4. Portar amb la màxima lleialtat les relacions amb l'organització col·legial i amb els altres col·legiats.
  
5. Vetlar per la qualitat de les seues prestacions i per la bona imatge professional, notificant a l'organització col·legial l'existència d'instal·lacions il·legals i d'activitats contràries a la bona pràctica i al codi deontològic de què tinguera coneixement.
  
Aquestes comunicacions hauran de realitzar-se per escrit firmat, i el col·legiat aportarà, si poguera fer-ho, els principis de prova en què es recolze la seua denúncia.
  
La Junta de Govern podrà sancionar els autors de les comunicacions abans citades quan, del desplegament de l'expedient, quedara demostrat haver actuat de mala fe.
  
6. Sol·licitar del Col·legi:
  
a) L'autorització per a qualsevol activitat publicitària relacionada amb l'exercici professional, que podrà negar-se si vulnera la normativa estatutària, deontològica o qualsevol altra que és aplicable.
  
b) El visat dels contractes i honoraris d'assistència col·lectiva a través de companyies asseguradores i igualadores, que podrà ser denegat si contravé les normes ètiques o deontològiques i altres aplicables.
  
7. Complir qualsevol requeriment que els faça el Col·legi d'Odontòlegs i Estomatòlegs d'Alacant, així com comparèixer davant de la Junta de Govern, quan foren requerits en aquest sentit, llevat dels casos de força major o motiu degudament justificat.
  
8. Jurar o prometre el compliment dels deures dels càrrecs col·legials per als quals haguera sigut elegit.
  
9. Comunicar al Col·legi Oficial, a efectes de constància en els seus expedients personals:
  
a) Els càrrecs que ocupen, en relació amb la professió.
  
b) Les activitats específiques de caràcter professional que exercisquen.
  
c) El domicili o els domicilis professionals, així com els canvis d'adreça, la denominació o els canvis de denominació, ja siga nom comercial, de societat o un altre, dels gabinets o clíniques en què brinden prestacions professionals i els telèfons i horaris en cadascuna de les clíniques.
  
10. Qualsevol altre que es desprenga de les prescripcions d'aquests Estatuts, dels del Consell General i del Consell Valencià, quan aquest últim es constituïsca, i de les prescripcions ètiques, deontològiques i jurídiques que es troben en vigor, sent-los d'aplicació el règim sancionador que es contempla en aquests Estatuts.
  
11. Els col·legiats tenen el deure d'assistir i participar en totes les activitats que calguen que per al millor funcionament del Col·legi, i serà d'obligat compliment la seua realització si foren nomenats per a elles.
  
Article 20. Prohibicions als col·legiats
  
1. En general, es prohibeix expressament als col·legiats realitzar pràctiques professionals contràries a allò que disposa la legislació vigent sobre col·legis professionals o a les normes ètiques, deontològiques i jurídiques de l'Odontologia i l'Estomatologia, estipulades en el seu codi i normativa de desplegament.
  
Específicament tot col·legiat s'abstindrà de:
  
a) Oferir l'eficàcia garantida de procediments curatius o de mitjans personals que no hagueren rebut la confirmació d'entitats científiques o professionals de reconegut prestigi.
  
b) Emprar mitjans no controlats científicament per al tractament dels malalts.
  
c) Dissimular o fingir l'aplicació d'elements diagnòstics i terapèutics.
  
d) Efectuar manifestacions o divulgar notícies, en qualsevol forma, que donen a entendre coneixements, tècniques, resultats o qualitats especials, de les quals càpiga deduir comparacions amb l'activitat professional d'altres col·legiats.
  
e) Realitzar pràctiques dicotòmiques.
  
f) Emprar reclutadors de pacients.
  
g) Desviar pacients de consultes públiques de qualsevol índole cap a consultes particulars, pròpies o alienes, amb finalitats lucratius.
  
h) Tolerar o encobrir, en qualsevol forma, a qui sense títol suficient o no homologat, o sense estar col·legiat, exercisca l'odontologia o l'estomatologia.
  
i) Exercir l'odontologia o l'estomatologia en qualsevol consultori, gabinet-clínic o centre assistencial, siga o no de la seua propietat, en què tinga coneixement de pràctiques il·legals per part d'altres persones, encara quan s'efectuen és de la seua presència i en hores distintes a les d'exercici professional.
  
j) Permetre l'ús de les instal·lacions pròpies a persones que, encara que tinguen títol suficient per a exercir l'odontologia o l'estomatologia, no es troben col·legiats o habilitats pel Col·legi, llevat del cas de companys foranis per a atendre a familiars desplaçats amb ells i en situacions d'urgència.
  
k) Prestar el nom, títol o número de col·legiat per a figurar com a director facultatiu, responsable sanitari o assessor d'odontologia o estomatologia en consultoris, gabinets, clíniques o centres assistencials que no dirigisca, atenga o assessore personalment i directament, o no s'ajuste a les lleis vigents o als presents Estatuts, o en què es violenten les normes deontològiques.
  
l) Emprar fórmules, signes o llenguatges impropis de la professió en les receptes, o prescriure en aquelles les que porten noms comercials de la casa productora o indicacions que puguen servir d'anunci o publicitat.
  
m) Acceptar remuneracions o beneficis de cases comercials relacionades amb la professió, ja siga laboratoris de medicaments, tallers de protèsics, fabricants d'utensilis de rector, o qualsevol instrument, mecanisme o utillatge, en concepte de comissió, propaganda, provisió de clients o qualsevol altre motiu distint d'un assessorament científic encomanat i d'acord amb les normes vigents.
  
n) Exercir la professió quan s'evidencien alteracions orgàniques, psíquiques o hàbits tòxics, confirmables per reconeixement mèdic, que l'incapaciten per a dit exercici.
  
o) Anunciar o difondre publicitàriament prestacions de serveis que vulneren la legislació vigent o els preceptes establits en aquests Estatuts, en el codi de Publicitat, o en el codi Deontològic,
  
p) Efectuar manifestacions públiques o a través dels mitjans de comunicació de qualsevol naturalesa, que puguen suposar un perill per a la salut bucal o estomatognàtica de la població, o un desprestigi per a l'organització col·legial, els seus òrgans de govern o per als seus col·legiats.
  
q) Efectuar competència deslleial o realitzar tractaments per davall del cost.
  
r) Efectuar encàrrecs de pròtesis dentals als tallers, laboratoris o a tècnics tallers o de laboratori de pròtesis dentals, dels qui es tinga coneixement, bé particularment, bé per indicació del Col·legi, que realitzen activitats que puguen ser constitutives d'usurpació de funcions o intrusisme, que no es troben degudament legalitzats o incomplisquen les normes establides o que s'establisquen legalment amb caràcter obligatori.
  
2. Queda especialment prohibit atorgar contractes amb societats asseguradores i igualadores, en contravenció amb el conveni marc establit, així com fer publicitat de serveis sense haver obtingut el corresponent visat o amb infracció del Reglament establit.
  
TÍTOL III
  
Dels òrgans constitutius de la Organització Col·legial
  
de l'Odontologia i l'Estomatologia a la província d'Alacant
  
CAPÍTOL I
  
Dels Col·legis Oficials d'Odontòlegs i Estomatòlegs
  
de la província d'Alacant
  
Article 21. Modificació de l'àmbit territorial: constitució, segregació, fusió, absorció i dissolució
  
1. No es podrà constituir més d'un col·legi professional d'Odontòlegs i Estomatòlegs, encara que la seua denominació no siga aquesta, dins de l'àmbit territorial de l'II·Iustre Col·legi Oficial d'Odontòlegs i Estomatòlegs d'Alacant.
  
2. La segregació haurà de ser aprovada per l'Assemblea general del Col·legi Oficial d'Odontòlegs i Estomatòlegs d'Alacant, convocada amb caràcter extraordinari a l'efecte, i haurà d'obtenir l'aprovació mitjançant decret del Govern Valencià, previ informe del Consell Valencià de Col·legis d'Odontòlegs i Estomatòlegs, quan aquest es constituïsca. L'àmbit territorial mínim dels col·legis professionals que es pogueren segregar serà el comarcal.
  
3. Cap col·legi professional podrà tindre una denominació coincident, semblant o que induïsca a confusió amb la de l'Il·lustre Col·legi Oficial d'Odontòlegs i Estomatòlegs d'Alacant, o que siga susceptible de portar a error respecte als professionals integrats en aquest.
  
4. L'eventual fusió o absorció del Col·legi d'Alacant amb algun o alguns de la mateixa professió preexistents en l'àmbit exclusiu de la Comunitat Valenciana, haurà de ser acordada i aprovada per l'Assemblea general convocada amb caràcter extraordinari a l'efecte. Igualment, haurà d'obtenir del Govern Valencià l'aprovació mitjançant decret, previ informe del Consell Valencià de Col·legis d'Odontòlegs i Estomatòlegs. Iguals requisits requerirà l'eventual fusió o absorció amb col·legis professionals de distinta professió; no obstant això, en aquest supòsit dita modificació de l'àmbit territorial haurà de ser aprovada mitjançant Llei de Govern Valencià.
  
5. La dissolució de l'Il·lustre Col·legi Oficial d'Odontòlegs i Estomatòlegs d'Alacant, llevat dels casos en què ho impose expressament la Llei, haurà de ser acordada i aprovada per l'Assemblea general, convocada amb caràcter extraordinari a l'efecte, i haurà de ser aprovada per llei de la Generalitat Valenciana, previ informe del Consell Valencià de Col·legis Oficials d'Odontòlegs i Estomatòlegs.
  
6. Sense perjudici de l'anterior, l'Assemblea general aprovarà els reglaments relatius a la modificació de l'àmbit territorial del Col·legi Oficial d'Odontòlegs i Estomatòlegs d'Alacant.
  
CAPÍTOL II
  
Del Consell Valencià de Col·legis Oficials
  
d'Odontòlegs i Estomatòlegs
  
Article 22. Constitució del Consell Valencià
  
L'Il·lustre Col·legi Oficial d'Odontòlegs i Estomatòlegs d'Alacant constituirà, juntament amb els altres col·legis oficials de la professió de la Comunitat Autònoma Valenciana, el corresponent Consell Valencià de Col·legis Oficials d'Odontòlegs i Estomatòlegs, d'acord amb el que disposa la Llei de Consells i Col·legis Professionals de la Comunitat Valenciana.
  
Article 23. Integració
  
1. L'Il·lustre Col·legi Oficial d'Odontòlegs i Estomatòlegs d'Alacant estarà integrat en el Consell Valencià de Col·legis Oficials d'Odontòlegs i Estomatòlegs, i acatarà les resolucions que d'aquest emanen i que siguen adoptades en interés de la professió, sempre que no es troben en contradicció amb els presents Estatuts.
  
2. El president del Col·legi formarà part, com a membre nat, del Consell Valencià de Col·legis Oficials d'Odontòlegs i Estomatòlegs.
  
LLIBRE II
  
DISPOSICIONS PARTICULARS
  
TÍTOL I
  
Estructura orgànica i funcionament del col·legi
  
CAPÍTOL I
  
Estructura i funcionament del col·legi
  
Article 24. Estructura i funcionament
  
L'estructura interna i el funcionament de l'Il·lustre Col·legi Oficial d'Odontòlegs i Estomatòlegs Alacant es regirà pel principi democràtic.
  
CAPÍTOL II
  
Òrgans
  
Article 25. Òrgans
  
1. L'Il·lustre Col·legi Oficial d'Odontòlegs i Estomatòlegs d'Alacant està compost per òrgans col·legiats i òrgans unipersonals.
  
2. Els òrgans col·legiats són:
  
a) L'Assemblea general.
  
b) La Junta de Govern.
  
3. Els òrgans unipersonals són:
  
a) president,
  
b) vicepresident,
  
c) secretari,
  
d) tresorer, i
  
e) vocals.
  
CAPÍTOL III
  
De l'assemblea general
  
Article 26. Competències
  
1. L'Assemblea general és l'òrgan de representació de tota la col·legiació del Col·legi Oficial d'Odontòlegs i Estomatòlegs d'Alacant, on es forma i expressa la màxima voluntat de la corporació, amb caràcter deliberant i decisori, i a aquesta haurà de donar compte de la seua actuació la Junta de Govern. Podrà ser ordinària o extraordinària. Assumeix totes les competències que requerisquen la participació directa de tots els col·legiats.
  
2. Les decisions de l'Assemblea general són vinculants per a tots els col·legiats.
  
Article 27. Composició
  
L'Assemblea general estarà formada per tots els odontòlegs i estomatòlegs col·legiats al Col·legi Oficial d'Odontòlegs i Estomatòlegs d'Alacant.
  
Article 28. De l'Assemblea general extraordinària
  
1. El president haurà de convocar l'Assemblea general extraordinària quan ho sol·licite:
  
a) El president.
  
b) La Junta de Govern del Col·legi Oficial d'Odontòlegs i Estomatòlegs d'Alacant.
  
c) El 20% de la col·legiació.
  
2. Les sol·licituds de convocatòria de l'Assemblea general extraordinària pels col·legiats s'efectuaran per escrit, amb identificació personal del sol·licitant i número de col·legiat, especificant els assumptes que hagen de ser tractats en aquesta i les raons en què es fonamenten.
  
3. Tindrà competència específica en les següents matèries:
  
a) Aprovació i reforma dels Estatuts.
  
b) Cessament de la Junta de Govern, o d'algun dels seus càrrecs, mitjançant l'adopció de vot de reprovació o de censura.
  
c) Aprovació de la segregació, fusió, absorció, dissolució i canvi de denominació del Col·legi.
  
d) Tots els assumptes que se li sotmeta per part del president o de la Junta de Govern, que no corresponguen a l'Assemblea general ordinària.
  
4. Si l'Assemblea general extraordinària tinguera per objecte plantejar el cessament de la Junta de Govern, la moció de censura contra algun dels seus membres, o una segregació, fusió, absorció, dissolució o canvi de denominació col·legial, només s'entendrà vàlidament constituïda l'Assemblea quan concórreguen a aquesta la meitat més u del cens col·legial.
  
5. Les normes aplicables a l'Assemblea general ordinària seran de subsidiària aplicació per a l'Assemblea general extraordinària.
  
Article 29. De l'Assemblea general ordinària
  
Són funcions de l'Assemblea general ordinària les següents:
  
1. Examen i aprovació, si procedeix, dels pressupostos ordinaris i els comptes anuals del Col·legi, així com l'aprovació de crèdits extraordinaris per a destins específics que comporten derrames col·legials.
  
2. Examen i aprovació, si procedeix, de la gestió de la Junta de Govern.
  
3. Examen i aprovació, si procedeix, de les actes de reunions anteriors.
  
4. Examen i aprovació de les propostes que es consignen en la convocatòria.
  
5. El desenvolupament estatutari, mitjançant l'aprovació de reglaments, codis i regulacions.
  
6. Tots els assumptes que se li sotmeta per part del president o de la Junta de Govern, que no corresponguen a l'Assemblea general extraordinària.
  
Article 30. Convocatòria
  
1. L'Assemblea general ordinària es convocarà, si més no, una vegada a l'any i durant el primer trimestre d'aquest, per a aprovar els comptes de l'exercici anterior i Pressupost del següent, sense perjudici que puga ser convocada amb caràcter extraordinari totes les vegades que calga.
  
2. Amb dues setmanes d'antelació a la data de la seua celebració, com a mínim, es trametrà l'ordre del dia mitjançant carta als col·legiats, convocant-los a la mateixa. En casos d'urgència, la convocatòria podrà cursar-se per qualsevol mitjà escrit, amb tres dies d'anticipació.
  
3. S'assenyalarà en dita convocatòria el lloc, dia i dos horaris distints per a la seua celebració, amb un interval entre aquests de, almenys, mitja hora.
  
4. L'Ordre del dia de l'Assemblea general ordinària assenyalarà com a punts :
  
a)Lectura i aprovació, si fa el cas, de l'acta de la sessió anterior.
  
b) Informe de la Presidència.
  
c) Informe de la Secretaria.
  
d) Informe de la Tresoreria: liquidació i aprovació dels comptes de l'any precedent. Lectura i aprovació dels comptes de l'any corrent.
  
e) Qualsevol tema de rellevància que a criteri de la Junta de Govern o del president no fora matèria d'Assemblea general extraordinària.
  
f) Proposicions dels col·legiats.
  
g) Precs i preguntes.
  
5. Els col·legiats tindran dret a consultar, a la Secretaria del Col·legi i durant les hores d'oficina, la documentació, llibres i antecedents dels assumptes a tractar en l'Assemblea general, entre la data de recepció de la convocatòria i 48 hores abans de la seua celebració. Les informacions i consultes s'efectuaran per rigorós ordre de sol·licitud, que haurà de formular-se per escrit, especificant la qüestió consultada.
  
6. No se celebrarà cap Assemblea general sense la prèvia convocatòria i en la forma establida per aquests Estatuts.
  
Article 31. Celebració
  
1. L'Assemblea general se celebrarà al lloc, dia i hora que s'expresse en la convocatòria. S'iniciarà en l'hora que s'assenyale per a la primera convocatòria quan concórreguen la meitat més u dels col·legiats, i, en segona, qualsevol que siga el nombre d'aquests que hi assistisca.
  
2. Les assemblees generals hauran d'estar presidides pel president del Col·legi. En cas d'absència d'aquest podrà estar presidida pel vicepresident o membre de la Junta en qui delegue. La presidència de l'Assemblea estarà acompanyada de tots els membres de la Junta de Govern.
  
3. Al president, o a qui el substituïsca en la presidència de l'Assemblea, li correspon la direcció de les discussions en aquesta, podent concedir o retirar la paraula, en el cas en què es falte a les normes estatutàries, quan s'incidisca en assumptes ja debatuts o quan s'incidisca en greuges personals o conflictes, i podrà suspendre la sessió en cas que sorgira algun desordre. Qualsevol problema que poguera presentar-se durant el transcurs de la reunió, que no poguera resoldre's per les normes citades, es decidirà pel president, al seu millor criteri.
  
4. El secretari del Col·legi, o el membre de la Junta que el substituïsca en cas de necessitat, exercirà la funció d'actuari de l'Assemblea, que podrà demanar l'ajuda del personal de la Secretaria, el qual haurà d'estendre un acta on s'especificarà el lloc, hora, data, nombre d'assistents, ordre del dia, acords que s'adopten i les vicissituds o incidències d'interés que hagen portat a la presa d'acords.
  
5. Igualment, es podrà realitzar la gravació magnetofònica de l'Assemblea, en què el secretari del Col·legi tractarà que es grave adequadament allò que s'ha ocorregut durant la reunió, per a la seua transcripció posterior en l'acta.
  
6. Les actes podran ser aprovades en el mateix moment de la reunió, o bé en la reunió següent, i en aquesta cas la seua lectura i aprovació s'inclourà com a ordre del dia.
  
7. Pel secretari del Col·legi es portarà un llibre d'actes de les assemblees generals, degudament diligenciat. Cada acta haurà de ser firmada, com a mínim, pel secretari i el president.
  
8. Els acords es prendran per majoria de vots, decidint en cas d'empat el president.
  
No obstant això, si l'Assemblea general, que en aqueix cas haurà de ser de caràcter extraordinari, tinguera per objecte plantejar el cessament de la Junta de Govern, la remoció o la moció de censura contra algun dels seus membres, o una segregació, fusió, absorció, dissolució o canvi de denominació col·legial, l'acord s'entendrà vàlidament adoptat per l'emissió de majoria absoluta de vots dels assistents a l'Assemblea, sempre que dita majoria qualificada represente, almenys, a la meitat més u del nombre de col·legiats exercidors del cens del Col·legi Oficial d'Odontòlegs i Estomatòlegs d'Alacant.
  
9. La votació es realitzarà a mà alçada. No obstant això si algun dels col·legiats presents sol·licitara expressament el vot secret es realitzarà la votació mitjançant el sistema de paperetes.
  
10. En el supòsit de votació mitjançant paperetes, aquestes hauran d'expressar només la disposició afirmativa o negativa, del col·legiat que vota, a adoptar la mesura sotmesa a votació, i s'hi admetrà l'abstenció mitjançant l'emissió de papereta en blanc. Serà nul·la qualsevol papereta que reculla qualsevol altre text.
  
11. Es podrà delegar el vot en un col·legiat present en l'Assemblea. Aquesta delegació haurà de ser documentada en un escrit proveït amb les dades i firma del qui delega i les dades del col·legiat en qui es delega, i anirà acompanyada per la fotocòpia del DNI del delegador. Cada col·legiat present en l'Assemblea podrà ostentar com a màxim dues delegacions de vot.
  
Article 32. Proposicions dels Col·legiats
  
Durant el mes de desembre de cada any, els col·legiats podran presentar, mitjançant escrit raonat, les proposicions que desitgen sotmetre a deliberació de l'Assemblea general, que hauran d'incloure's en l'ordre del dia de la convocatòria a l'Assemblea general Ordinària, i tractar en el punt «Proposicions dels Col·legiats». Dites proposicions hauran d'estar subscrites per un mínim del 10% de la col·legiació, amb identificació personal i número col·legial dels col·legiats proposants.
  
CAPÍTOL IV
  
De la junta de govern
  
Article 33. Competències
  
A la Junta de Govern li competeix:
  
1. La representació oficial del Col·legi Oficial d'Odontòlegs i Estomatòlegs d'Alacant.
  
2. L'execució dels acords de l'Assemblea general.
  
3. El control i supervisió dels òrgans d'expressió oficial del Col·legi.
  
4. La programació de la formació continuada.
  
5. La confecció d'esborranys d'avantprojectes i reglaments, codis i altres normativa.
  
6. L'aprovació dels avantprojectes pressupostaris i rendició dels comptes anuals.
  
7. La preparació dels assumptes que hauran de ser tractats pel Consell Valencià de Col·legis d'Odontòlegs i Estomatòlegs de la Comunitat Valenciana, quan es constituïsca, i de l'Il·lustre Consell General d'Odontòlegs i Estomatòlegs d'Espanya.
  
8. L'atenció i manteniment dels béns mobles i immobles i instal·lacions col·legials.
  
9. L'elaboració i emissió d'informes sobre les propostes legislatives de l'administració central, autonòmica i sobre les propostes normatives o de qualsevol altra índole de l'organització col·legial .
  
10. La coordinació i suport a les societats, associacions o fundacions científiques vinculades amb el Col·legi.
  
11. L'execució dels pressupostos, amb els límits competencials establits en la normativa dels mateixos.
  
12. Exercir les funcions disciplinàries que els Estatuts atribuïsquen al Col·legi, per a la qual cosa es nomenarà, si fa el cas, instructor i secretari, que instruiran l'expedient i confeccionaran la proposta de resolució, oïda la Comissió Deontològica.
  
13. Aprovar actuacions i promoure mesures d'imatge professional .
  
14. Convocar a l'Assemblea general amb caràcter extraordinari.
  
15. Informar els col·legiats de les seues actuacions i de quantes qüestions els afecten en l'exercici professional.
  
16. Promoure la reprovació d'algun dels seus càrrecs davant de l'Assemblea general.
  
17. Aprovar els programes d'actuació en formació continuada.
  
18. La política relacionada amb les societats, associacions o fundacions científiques.
  
19. L'establiment dels llaços oportuns amb altres entitats professionals i l'adopció de criteris davant d'eventuals conflictes interprofessionals.
  
20. Decidir els estudis sociologicosanitaris i professionals sobre l'atenció odontològica i estomatològica en el seu àmbit territorial.
  
21. Adoptar les decisions jurídiques que es consideren pertinents per a la defensa i millor projecció de l'odonto-estomatologia a la província d'Alacant.
  
22. L'encàrrec de l'organització de cursos i congressos a la nostra província.
  
23. Promoure les iniciatives encaminades a resoldre els problemes de l'odonto-estomatologia de la nostra província.
  
24. Crear i promoure beques i premis de distinta naturalesa, relacionats amb la professió.
  
25. Establir relacions i acords amb els organismes, corporacions i entitats de la província.
  
26. Les decisions sobre cooperacions associatives amb altres corporacions col·legials.
  
27. Determinar les mesures de persecució de la competència il·lícita, intrusisme, i actuacions indignes o indecoroses, denunciant a les autoritats compentents, si calguera, les conductes que pogueren ser constitutives d'infracció administrativa, delictives o suposaren un perill per a la salut bucodental o general.
  
28. Promoure aquelles qüestions que es consideren beneficioses per als interessos dels professionals o del Col·legi i portar la veu del Col·legi davant dels poders públics o organismes oficials, podent proposar a les autoritats pertinents la publicació de normes de caràcter legal tendents al perfeccionament de l'exercici de la professió, en benefici i garantia de la salut pública.
  
29. Cooperar amb l'administració de Justícia, evacuant les consultes, dictàmens o peritatges que se sol·liciten.
  
30. Confeccionar tarifes orientatives d'honoraris, periòdicament.
  
31. Estudiar la regulació de les relacions econòmiques dels professionals amb els pacients, facilitant minutes de contractes de servei.
  
32. Defensar als col·legiats que hagen sigut vexats o perseguits en el seu exercici professional.
  
33. Cursar les instàncies que els col·legiats dirigisquen als organismes públics, en assumptes referents a la professió, recolzant les sol·licituds que s'efectuen, quan la Junta de Govern acorde que és d'interés per a tota la professió.
  
34. Recolzar, si procedira en interés de tota la professió, les accions que els col·legiats es veren obligats a interposar en via judicial en assumptes relacionats amb la professió.
  
35. Facilitar als col·legiats, i fins i tot dur a terme, la tramitació de documents o declaracions oficials relacionats amb l'exercici de la professió, previ abonament de les tarifes i despeses corresponents.
  
36. Crear i adjudicar premis per a compensar actes extraordinaris i mèrits dels professionals pertanyents al col·legi o d'altres persones físiques o jurídiques, que s'hagueren distingit per les seues activitats en pro de l'odontoestomatologia.
  
37. Mantenir els serveis d'assessorament jurídic per a si mateixa i per a tots els col·legiats.
  
38. Editar els butlletins o circulars necessaris per a mantenir informada, degudament, la col·legiació.
  
39. Recaptar, distribuir i administrar els fondos del Col·legi i, en general, el patrimoni col·legial.
  
40. Establir l'import de les quotes ordinàries de caràcter col·legial que els col·legiats hauran d'abonar o les que s'establisquen per raó de les institucions creades de caràcter social o de previsió i semblants, i per drets d'incorporació o habilitació per a l'exercici professional.
  
41. Establir l'import de les tarifes o quotes per l'emissió de certificats, impresos, receptes, formularis i prestacions facilitades pel Col·legi, i quotes o taxes de col·legiació i habilitació, a fi de subvencionar les despeses d'índole col·legial, generals o amb caràcter particular.
  
42. Estudiar i comparar les propostes d'assegurances i contractar les que més avantatges represente per a l'assegurament col·lectiu i/o individual de responsabilitats dels col·legiats en general i del Col·legi en particular, en l'exercici de la professió i en l'acompliment de les seues funcions, respectivament.
  
43. Concertar pòlisses d'assegurança per a l'assegurament del patrimoni col·legial.
  
44. Establir les normes i regles d'administració del Col·legi, fixant les relacions amb el personal laboral del mateix a tenor de les normes usuals o legals vigents.
  
45. Editar, previ compliment de les disposicions vigents, el certificat odontològic oficial, així com les receptes oficials o quants impresos es consideren necessaris per al millor funcionament de l'organització col·legial, de l'exercici professional o dels interessos professionals i ciutadans
  
46. Dictar i aprovar les normes, els projectes de reglaments i codis de caràcter intern o general que es jutgen convenients per a la millor defensa dels interessos morals, materials i culturals del Col·legi o dels col·legiats, i proposar-los a l'aprovació de l'Assemblea general.
  
47. Nomenar entre els col·legiats aquelles comissions que es consideren precises per a la gestió o resolució d'assumptes concrets de caràcter general que incumbisquen al Col·legi; requerir per a casos concrets, i actuacions determinades, l'ajuda de quants col·legiats s'estime necessària o bé nomenar assessors o consellers de la Junta, amb veu però sense vot.
  
48. Convocar l'Assemblea general ordinària o extraordinària, segons procedisca
  
49. Resoldre sobre l'admissió dels professionals que sol·liciten incorporar-se al Col·legi.
  
50. Dictar les resolucions que procedisquen i resoldre els recursos de reposició que es presenten contra els acords de la pròpia Junta de Govern.
  
51. Interpretar els presents Estatuts resolent, per analogia de preceptes o fets, usos i costum o equitat, les situacions que no apareguen resoltes de forma expressa i concreta.
  
52. Qualssevol altres funcions de l'Assemblea que aquesta li delegue i les que es deriven de les disposicions dels presents Estatuts, per al millor compliment dels fins col·legials.
  
Article 34. Composició
  
1. La Junta de Govern estarà constituïda pel president del Col·legi, el vicepresident, el secretari, el tresorer i els vocals.
  
2. El nombre de vocals serà d'u per cada cent col·legiats o fracció.
  
Article 35. Reunions de la Junta de Govern
  
1. La Junta de Govern elaborarà i aprovarà el seu Reglament per a regular les seues reunions i organització del treball.
  
2. La Junta de Govern haurà de reunir-se en ple, com a mínim, una vegada al mes, sense perjudici que puga fer-ho amb major freqüència.
  
3. El president del Col·legi presidirà cada reunió de la Junta de Govern, i el podrà substituir el vicepresident o un altre membre de la Junta de Govern en qui es delegue, en cas de necessitat.
  
4. Els acords s'adoptaran per majoria simple dels assistents. En cas d'empat, el president de comptarà amb un vot més de qualitat.
  
CAPÍTOL V
  
Dels òrgans unipersonals
  
Article 36. Del president del Col·legi
  
1. El president vetlarà pel compliment de les prescripcions reglamentàries i dels acords i disposicions que es dicten per les autoritats superiors, Junta de Govern, Assemblea General, o altres òrgans de govern, exercint a més a més les següents funcions:
  
1. La representació del Col·legi - amb les limitacions a què es fan referència en els presents Estatuts- en tots els actes i negocis jurídics, així com davant de les autoritats o tribunals i jutjats de tota índole, podent atorgar els mandats i poders que resulten oportuns.
  
2. L'autorització, juntament amb el membre de la Junta de Govern que corresponga segons la matèria - i comptant amb el vist bo de la Junta de Govern- dels informes i comunicacions que hagen de cursar-se, executar-se i/o fer que s'execute, i que no siguen de mer tràmit, en relació amb els acords adoptats en la Junta de Govern o en l'Assemblea general.
  
3. Exercitar tots els drets i complir totes les obligacions que li corresponen, conforme a les disposicions dels presents Estatuts.
  
4. Convocar, obrir, presidir, dirigir i alçar les reunions de la Junta de Govern, així com de l'Assemblea general, ja siga ordinària o extraordinària.
  
5. Firmar les actes corresponents, després de ser aprovades.
  
6. Autoritzar els informes i comunicacions que es dirigisquen a les autoritats, corporacions o entitats.
  
7. Autoritzar els comptes corrents bancàries, les imposicions que es facen i els talons o xecs per a retirar quantitats.
  
8. Aprovar i/o visar els lliuraments u ordres de pagament.
  
9. Nomenar totes les comissions, presidint-les si ho estimara convenient.
  
10. Autoritzar o fer constar el seu vist.i-plau en les actes o certificats que procedisca.
  
11. Sol·licitar dels centres administratius corresponents les dades que calguen per a complir acords de la Junta de Govern o de l'Assemblea general, o il·lustrar-la en les seues deliberacions i votacions.
  
12. Totes aquelles accions que calga dur endavant per al normal funcionament institucional, administratiu i econòmic del Col·legi d'Odontòlegs i Estomatòlegs d'Alacant.
  
2. El president no podrà subscriure contractes ni assumir obligacions en nom del Col·legi, sense la prèvia autorització de la Junta de Govern. Tampoc no podrà emetre comunicats als mitjans de comunicació sense el vist-i-plau de la Junta de Govern.
  
3. El president s'esforçarà a mantenir l'harmonia i germandat entre els membres del Col·legi Oficial d'Odontòlegs i Estomatòlegs d'Alacant, i procurarà que tot litigi entre ells es resolga dins de l'àmbit del Col·legi.
  
Article 37. Gratuïtat del càrrec
  
El càrrec de president serà exercit gratuïtament. Tanmateix, en els pressupostos col·legials figuraran les partides precises per a atendre decorosament les despeses de representació de la presidència del Col·legi
  
Article 38. Autoritat del president
  
Per al compliment dels seus fins i funcions, el president ostentarà la màxima autoritat i les seues disposicions s'acataran, sense perjudici dels recursos que contra les mateixes puguen interposar els col·legiats, d'acord amb els presents Estatuts.
  
Article 39. Del vicepresident
  
El vicepresident portarà a cap totes aquelles funcions que li conferisca el president o la Junta de Govern, i assumirà les del president en cas d'absència, malaltia, abstenció, recusació o vacant d'aquest, sense necessitat de justificació davant de tercers, excepte que siga elegit un altre substitut per la Junta de Govern per a una funció concreta.
  
Article 40. Del secretari
  
1. Independentment de l'exercici dels drets i obligacions que es deriven dels presents Estatuts i altres reglaments, disposicions i ordres emanades de la presidència o de la Junta de Govern, correspon al secretari:
  
1. Vetlar per la legalitat dels acords de la Junta de Govern.
  
2. Custodiar la documentació del Col·legi.
  
3. Auxiliar en la seua missió al president i orientar i promocionar quantes iniciatives d'ordre tècnico-professional hagen d'adoptar-se.
  
4. Redactar i dirigir els oficis de citació per a tots els actes del Col·legi, segons les ordres que reba del president, amb la deguda anticipació.
  
5. Redactar les actes de les assemblees generals i de les sessions que celebre la Junta de Govern, amb expressió dels membres assistents a aquestes últimes, cuidant que es copien després d'aprovades en el llibre corresponent, firmant-les amb el president.
  
6. Portar els llibres, registres o fitxers per a l'anotació de les correccions que s'imposen als col·legiats, i altres registres que en Junta de Govern s'aproven com procedents, tals com a registre d'auxiliars de clínica i altres personal de clíniques, protèsics, noms comercials o socials de clíniques, especialitats o dedicacions exclusives dels col·legiats.
  
7. Rebre totes les comunicacions i sol·licituds que es dirigisquen al Col·legi i donar compte d'elles al president.
  
8. Firmar amb el president el document complementari que s'acorde per a acreditar la incorporació del titular al Col·legi.
  
9. Expedir els certificats que se sol·liciten, i cuidar el seu degut reintegrament a càrrec del sol·licitant, segons s'acordara.
  
10. Redactar tots els anys la memòria que reflectisca les vicissituds ocorregudes en dit període, que haurà de llegir-se en l'Assemblea general Ordinària.
  
11. Organitzar i dirigir l'oficina col·legial, d'acord amb les disposicions d'aquests Estatuts, assenyalant els horaris de visites i despatx de la secretaria, d'acord amb els usos comuns de tota oficina.
  
12. Portar el cens col·legial de la província d'Alacant, amb les dades i especificacions oportunes.
  
13. Controlar el llibre d'entrades i eixides del Registre General Col·legial .
  
2. Per a l'acompliment de les seues funcions i competències, el secretari actuarà amb plenitud d'atribucions en l'exercici del seu càrrec. Per a això, podrà sentir les orientacions i informes que segons la naturalesa dels assumptes a resoldre li facilite la Junta de Govern, l'Assessoria Jurídica i qualssevol altres assessoraments que considere pertinent demanar. Tanmateix, els informes no seran de caràcter vinculant per al secretari
  
Article 41. Del tresorer
  
1. Correspon al tresorer:
  
1. Portar el Llibre de Caixa.
  
2. Rebre tots els ingressos que del Col·legi, estenent el corresponent rebut.
  
3. Pagar les quantitats de caràcter ordinari que corresponga satisfer al Col·legi. En cas que dits pagaments corresponguen a despeses extraordinàries, caldrà la prèvia presentació dels deguts documents visats pel president, sense el requisit del qual no podrà abonar cap lliurament.
  
4. Portar el compte corrent amb l'entitat bancària que acorde la Junta de Govern, custodiant els quaderns de xecs que a l'efecte se li entreguen.
  
5. Rendir comptes i informar de la marxa econòmica del Col·legi a la Junta de Govern, quan aquesta ho acorde.
  
6. Respondre dels cabals que haguera rebut per a la seua custòdia.
  
7. Constituir i cancel·lar depòsits per acord de la Junta de Govern, unint la seua firma a la del president.
  
8. Formalitzar, sotmetent-lo a l'aprovació de la Junta de Govern i a l'Assemblea general, successivament, el compte anual d'ingressos i despeses, així com formular el pressupost d'ingressos i despeses per al desenvolupament normal del Col·legi, durant l'exercici econòmic següent, que igualment haurà de sotmetre's a les mateixes autoritzacions abans mencionades.
  
9. Fer l'inventari de mobles i efectes del Col·legi i donar compte anualment de les altes i baixes d'aquests en l'inventari.
  
10. Presentar en la sessions de la Junta de Govern la relació de pagaments que hagen de verificar-se.
  
11. Aquelles altres funcions que li foren encomanades per la Junta de Govern o que es deriven del compliment dels presents Estatuts.
  
2. Per al compliment de les seues funcions i competències, el tresorer actuarà amb plenitud d'atribucions en l'exercici del seu càrrec. Amb tal objecte podrà oir les orientacions i informes que segons la naturalesa dels assumptes a resoldre li facilite la Junta de Govern, l'Assessoria Jurídica, i qualssevol altres assessoraments que considere pertinent demanar. Tot i això, aquests informes no seran de caràcter vinculant per al tresorer.
  
Article 42. Dels vocals
  
Correspon als vocals substituir el president, vicepresident, secretari i Tresorer, d'acord amb el que disposa l'article 55, exercir totes les comissions, agregacions, o comeses especials que els assenyale el president o la Junta de Govern o que es derive d'allò que s'ha disposat en la reglamentació col·legial. Igualment, hauran de redactar, per l'ordre que establisca el president, els informes relatius a tota classe d'expedients, sotmetent-los després a l'aprovació de la Junta de Govern.
  
CAPÍTOL VI
  
Règim electoral dels òrgans unipersonals
  
Article 43. Normativa aplicable
  
El règim electoral dels òrgans unipersonals de la Junta de Govern es regirà pel que disposen aquests Estatuts i en la resta de la normativa col·legial que els desplegue.
  
Article 44. Causes de convocatòria d'eleccions
  
Es convocarà eleccions als càrrecs de la Junta de Govern:
  
1r) Quan finalitze el període de mandat de quatre anys. En aquest, cas el president de la Junta de Govern ixent haurà de convocar eleccions amb dos mesos d'antelació, com a mínim, al terme del seu període de mandat efectiu.
  
2n) Quan així ho acorde la Junta de Govern, per majoria dels seus membres. En aquest cas, el president de la Junta de Govern haurà de convocar eleccions en un termini de quinze dies, a partir de la data d'adopció de l'acord.
  
3r) Si simultàniament es produïren vacants en la Presidència i Vicepresidència, o quan queden vacants o siguen reprovats la meitat més u dels càrrecs de la Junta de Govern. En aquests supòsits, haurà de constituir-se una Comissió Gestora en el termini de quinze dies, que haurà de convocar eleccions a la Junta de Govern en un termini no superior a deu dies.
  
Article 45. Condicions d'elegibilitat
  
1. Seran condicions comunes a tots els càrrecs: ser espanyol o d'algun país de la Unió Europea, si té reconegut tal dret d'acord amb la legislació comunitària i espanyola; estar col·legiat; trobar-se en l'exercici de la professió; estar al corrent de totes les obligacions corporatives i no trobar-se afectat per prohibició, incapacitat legal o estatutària, entenent-se per aquesta haver sigut sancionat per falta greu o molt greu.
  
2. No podran ser candidats aquells que es troben sotmesos al règim d'incompatibilitats establides legalment i, a més a més, els compresos en els apartats següents:
  
a) Aquells que ostenten càrrecs jeràrquics o executius dins de l'administració pública.
  
b) Aquells col·legiats que d'algun mode puguen tindre influència sobre el vot d'altres per raó del seu càrrec, tant funcionarial, com laboral o professional.
  
c) Els qui no estiguen al dia en el pagament de les càrregues col·legials.
  
3. A més a més de les condicions comunes per a l'elegibilitat s'exigiran, com especials, les següents :
  
a) Per a ser president, vicepresident i secretari de la Junta de Govern: portar un mínim de cinc anys d'exercici professional i col·legiació.
  
b) Per a la resta dels càrrecs de la Junta de Govern: estar col·legiat i en l'exercici de la professió, amb antelació com a mínim de dos anys.
  
4. Totes les condicions d'elegibilitat hauran de ser complides en l'últim dia del termini de presentació de les candidatures.
  
Article 46. Forma d'elecció
  
1. Tots els càrrecs a la Junta de Govern seran proveïts per elecció mitjançant votació.
  
2. Les candidatures als càrrecs de la Junta de Govern es presentaran en llistes tancades, que seran votades globalment.
  
3. El vot serà lliure i secret.
  
4. No s'admetrà el vot delegat, ni la representació.
  
5. Es podrà realitzar el vot per correu. A partir del dia en què es faça pública la llista de candidats, els electors podran emetre el seu vot, per correu certificat dirigit al secretari del Col·legi o mitjançant entrega personal, en sobre tancat i contra rebut, a la secretaria del Col·legi. En el sobre exterior haurà de figurar de forma llegible «Eleccions Junta de Govern». En l'interior de dit sobre figurarà una quartilla amb el nom, cognoms, nombre col·legial i firma autògrafa del votant i indicació de si es tracta de col·legiat exercidor o de no exercidor, així com la fotocòpia de la seua DNI o fotocòpia de carnet de col·legiat. Igualment, en el seu interior figurarà un altre sobre blanc tancat i, dins d'ell, el vot. Els sobres amb el vot per correu s'admetran fins al moment d'iniciar-se l'acte electiu. El secretari de la Mesa Electoral custodiarà els sobres, i a l'iniciar-se l'elecció farà entrega dels mateixos el president de la Mesa Electoral.
  
Article 47. Electors
  
Tindran dret a un vot, lliure i secret, cadascun dels col·legiats exercidors inscrits en l'Il·lustre Col·legi Oficial d'Odontòlegs i Estomatòlegs d'Alacant.
  
Article 48. Convocatòria de les eleccions
  
1. La convocatòria per a les eleccions dels membres de la Junta de Govern correspondrà al ple de la Junta de Govern, assenyalant en aquella els terminis per a la seua celebració; el període de duració del mandat; els requisits exigits per a electors i elegibles, amb el lloc dia i hora de celebració d'eleccions, i es concedirà sempre un mínim de vint dies naturals per a la presentació de candidatures.
  
2. La convocatòria d'eleccions, per la causa reflectida en l'article 44.1é), s'efectuarà cada quatre anys, amb l'antelació de dos mesos o com a mínim suficient per que a la Junta de Govern ixent li corresponga un període efectiu de quatre anys.
  
3. En la convocatòria es proveirà tres dies hàbils per a que quede designada i constituïda la Mesa Electoral.
  
4. La convocatòria es publicarà immediatament al tauler d'anuncis del Col·legi, amb independència d'altres mitjos de difusió, i produirà efectes des del dia hàbil següent a la seua publicació.
  
Article 49. Presentació de candidatures
  
Les candidatures hauran de presentar-se en el termini ficat i a la seu col·legial, sent dirigides a la Mesa Electoral. Contindran la relació dels noms dels col·legiats que componguen la mateixa, amb el seu número col·legial i direcció professional, fent expressa menció que tots ells compleixen amb els requisits d'elegibilitat, així com especificant el càrrec que cadascú d'ells ocuparia en cas de ser elegity, i sent firmada per tots ells.
  
Article 50. La Mesa Electoral
  
1. La Mesa Electoral serà constituïda en els tres dies hàbils posteriors a la Convocatòria de les Eleccions i tindrà com a missió portar a terme el procés electoral, així com vigilar l'exacte compliment de les normes aplicables i del termini previst, proclamant candidats, resolent els recursos que es puguen presentar, subscrivint les actes i nomenant els càrrecs elegits.
  
2. Estarà formada per un president, que serà el membre de la Junta de Govern de major edat, llevat del president, del vicepresident i el secretari; i pels dos col·legiats en exercici de menor edat, com a vocals, així com un secretari, que serà membre de la Junta de Govern, auxiliat per un membre del personal administratiu del Col·legi.
  
3. Per cadascú dels indicats components, es designarà un suplent, que serà: del president, el membre de la Junta de Govern que seguisca en edat; dels Vocals, els dos col·legiats que seguisquen en edat superior als més joves, i del secretari, un altre membre de la Junta. En qualsevol cas, els designats per a la Mesa Electoral podran excusar-se per raons acceptades per la Junta de Govern, i se substituiran per qui els seguira en edat
  
4. Cap dels components de la Mesa Electoral podrà ser candidat. Si algun membre de la Junta de Govern no poguera formar part de la Mesa Electoral per presentar-se a la reelecció, serà substituït per un altre col·legiat que amb anterioritat haguera format part d'una Junta de Govern.
  
5. Els components de la Mesa Electoral subscriuran prèviament a realitzar-se la convocatòria un acta d'acceptació del càrrec, i podran en aqueix moment presentar la corresponent excusa raonada a la Junta de Govern, qui determinarà en conseqüència.
  
Article 51. Aprovació de les candidatures
  
1. La Mesa Electoral es reunirà en sessió extraordinària al dia següent hàbil a la terminació del termini per a la presentació de candidatures i proclamarà la relació d'aquelles que resultaren admeses i de les no admeses, incloent-hi els noms que les componen i els càrrecs a què es presenten, estenent un acta en què es farà constar motivadament les raons de la no admissió de qualsevol candidatura.
  
2. Les llistes definitives s'inseriran al tauler d'anuncis del Col·legi.
  
3. Durant el mateix dia, o al següent de la inserció de les candidatures al tauler d'anuncis, les que no hagueren sigut proclamades podran sol·licitar del president de la Mesa Electoral un certificat de l'acta on consten les raons de la no admissió. Durant l'endemà de la notificació de dit certificat, aquests candidatures podran presentar escrit d'al·legacions, sol·licitant la revocació de l'acord d'inadmissió, i per tant que s'acorde l'admissió. La Mesa Electoral resoldrà en el termini dels dos dies següents. La resolució presa per la Mesa Electoral serà inserida al tauler d'anuncis; si és favorable, contindrà la candidatura acceptada; en cas contrari, la candidatura que es considere perjudicada podrà exercitar, a partir de dit moment, els recursos corresponents, sense que la interposició d'aquests supose la interrupció del procés electoral.
  
4. Una vegada aprovades les candidatures, podrà cadascuna designar, davant de la Mesa Electoral, un interventor, el qual tindrà dret a assistir a tots els actes electorals, presentant les reclamacions i recursos que estime pertinents.
  
Article 52. Propaganda electoral
  
Transcorreguts els terminis previstos anteriorment i durant un període de 20 dies, les candidatures podran realitzar activitats de propaganda electoral, exposant als electors el seu programa, si l'haguera. Aquestes activitats mai no podran implicar descrèdit o falta de respecte personal als altres candidats o estar en desacord amb els principis deontològics. El trencament d'aquesta obligació portarà aparellada l'exclusió de la candidatura, mitjançant acord de la Mesa Electoral, oïda la Comissió Deontològica. Aquest acord podrà ser impugnat per escrit raonat en un termini de 24 hores i resolt per la Mesa Electoral en un altre termini igual, i quedarà en llibertat la candidatura exclosa per a usar els recursos procedents, sense que la interposició d'aquests interrompa el procés electoral.
  
Article 53. Procediment electiu
  
1. L'acte electoral se celebrarà en la seu col·legial el dia assenyalat en la convocatòria, des de les 10 a les 20 hores, en presència de la Mesa Electoral.
  
2. La Mesa Electoral instal·larà una urna, que se segellarà, en on cada votant depositarà una papereta.
  
3. Les paperetes seran de paper blanc, per a assegurar la seua uniformitat, i seran facilitades pel Col·legi i al seu càrrec.
  
4. El secretari de la Mesa Electoral, i a l'iniciar-se l'elecció, farà entrega dels sobres dels vots emesos per correu al president de la Mesa Electoral, qui procedirà a obrir-los, i depositarà els vots del seu interior a la urna. Els sobres que arriben a la secretaria del Col·legi és del termini, seran destroïts sense obrir-los, tràmit que es farà constar en l'acta de les eleccions.
  
5. Seran nuls tots els vots recaiguts en persones que no figuren en les candidatures aprovades, així com les paperetes que continguen frases o expressions, tatxes o esmenes; igualment seran nuls tots els vots emesos per col·legiats que no estiguen capacitats per a votar.
  
6. Cada una de les candidatures a la Junta de Govern tindrà dret a nomenar un interventor, que s'identificarà com tal en la Mesa Electoral, i que vetlarà pels interessos de la seua candidatura i tindrà dret a efectuar les impugnacions i reclamacions, i a exigir que les mateixes consten en l'acta de les eleccions. Dites impugnacions i reclamacions hauran de realitzar-se en l'acte, quan aprecie anomalies durant la votació. No s'admetrà cap impugnació o reclamació una vegada finalitzat el període hàbil per a depositar el vot.
  
7. A l'hora assenyalada, es tancara el període hàbil per a emetre el vot, i es procedirà a l'escrutini per la Mesa Electoral, en presència dels interventors.
  
8. Del desenvolupament de la votació i de l'escrutini s'alçarà acta, que al finalitzar aquest últim serà firmada per tots membres de la Mesa Electoral. En dita acta es consignaran tota les incidències, si les hi haguera, incloent els vots que la Mesa Electoral declare nuls. Una còpia de l'acta s'inserirà al tauler d'anuncis del Col·legi
  
9. Durant els dos dies següents, qualsevol candidatura podrà impugnar, mitjançant escrit motivat, la totalitat del procediment electiu o sol·licitar la correcció d'errors. La Mesa Electoral resoldrà en el termini dels dos dies següents. Si la Mesa Electoral apreciara la concurrència de circumstàncies invalidants del procés electoral, convocarà noves eleccions, a celebrar en un termini no superior a quinze dies. Si s'hi aprecien mers errors que no tinguen suficient entitat per a invalidadora, la Mesa Electoral procedirà a la seua correcció. Si no s'hi apreciara cap circumstància ressenyada, la candidatura impugnant tindrà expedita la via de recursos procedents, sense que dits recursos suspenguen la proclamació de la nova Junta de Govern.
  
10. Transcorreguts els terminis indicats, la Junta de Govern ixent, amb la firma del president i del secretari, i en el termini de cinc dies, expedirà els corresponents nomenaments del qui hagen obtingut majoria de vots, prenent la nova Junta de Govern possessió del càrrec.
  
11. El Col·legi procedirà a realitzar les comunicacions administratives pertinents dels nomenaments, així com al Consell General de Col·legis Oficials d'Odontòlegs i Estomatòlegs d'Espanya, i al Consell Valencià, quan aquest s'haguera constituït.
  
CAPÍTOL VII
  
Duració, cessament i reemplaçament dels òrgans unipersonals
  
Article 54. Duració i causes de cessament dels càrrecs unipersonals
  
Els mandats dels òrgans unipersonals de la Junta de Govern tindran una duració de quatre anys, computats a partir de la data de la seua presa de possessió del càrrec, i podran ser reelegits. Els membres de la Junta de Govern cessaran per les següents causes:
  
1. Fi del mandat, amb la presa de possessió dels nous càrrecs.
  
2. Renúncia personal i voluntària.
  
3. Nomenament per a un càrrec del Govern o de l'administració pública central, autonòmica, local o institucional, amb caràcter executiu.
  
4. Condemna per sentència judicial ferma, que comporte la inhabilitació per a càrrec públic.
  
5. Sanció disciplinària per falta greu o molt greu, recaiguda en resolució ferma, corporativa o administrativa.
  
6. Pèrdua de la condició d'elegibilitat, segons els presents Estatuts.
  
7. Baixa per malaltia incapacitadora, per període superior a sis mesos.
  
8. Falta d'assistència injustificada, al 40% de les reunions convocades en un any.
  
9. Moció de reprovació o de censura que, en cas de resultat positiva, segons les normes dels presents Estatuts.
  
Article 55. Ocupació de càrrecs vacants durant el mandat
  
1. Si quedara vacant la Presidència, assumiria les seues funcions el vicepresident.
  
2. En cas de quedar vacant qualsevol altre càrrec, inclòs el de vicepresident, quan aquest haguera assumit la presidència amb caràcter definitiu, el seu lloc serà assumit pel següent membre de la Junta de Govern, aplicant-se per a la substitució dels càrrecs l'ordre establit en l'article 25.3. I, subsidiàriament, l'ordre que s'haja ostentat en la llista de la candidatura electoral.
  
3. Per a substituir les vacants que es produïren una vegada efectuades les substitucions previstes en el paràgraf anterior, o bé per a cobrir les vacants que no és possible elegir d'acord amb les regles prescrites, per qualsevol causa justificada, els substituts seran nomenats per tots els membres de la Junta de Govern d'entre els col·legiats que reunisquen condicions d'elegibilitat, per majoria de vots, tenint preferència els vocals de la Junta de Govern. En cas d'empat, resoldrà el vot del membre de la Junta de Govern que en aqueix moment ostente el major grau, segons l'escala del capítol II, títol I, del Llibre II, d'aquests Estatuts, si bé el nomenament no serà ferm fins a la seua ratificació per l'Assemblea, a la qual haurà de formular-se la proposta en la seua pròxima reunió.
  
4. Si simultàniament es produïra vacant en la presidència i vicepresidència o en la meitat més u dels càrrecs unipersonals de la Junta de Govern, s'obrirà de forma immediata el corresponent procés electoral.
  
Article 56. Qüestió de confiança
  
1. Qualsevol càrrec unipersonal o la Junta de Govern en ple podran sotmetre's voluntàriament al vot de confiança de l'Assemblea General, sense que els sotmesos a la qüestió de confiança disposen de vot en aqueix moment.
  
2. La no-superació de la qüestió de confiança, tindrà la consideració de reprovació i comportarà el cessament del càrrec sotmés a aquesta o de la Junta de Govern en ple.
  
Article 57. Moció de reprovació
  
1. L'Assemblea General podrà reprovar a la Junta de Govern en ple o a algun dels seus càrrecs, mitjançant petició escrita i subscrita per almenys un terç de la col·legiació, i expressar amb claredat les raons en què es basa.
  
2. Presentada la petició, el president del Col·legi haurà de convocar a l'Assemblea General Extraordinària en el termini màxim d'un mes i amb quinze dies d'antelació a la seua celebració, com a mínim. Si no ho fa durant aquest termini, quedarà facultat per a convocar-la el col·legiat de més antiguitat dels sol·licitants de la moció.
  
3. Perquè produïsca efecte la moció de reprovació, haurà de ser aprovada dita proposta per les dues terceres parts dels vots presents en l'Assemblea General Extraordinària, que alhora haurà de representar, almenys, un terç de la col·legiació.
  
4. Els càrrecs sotmesos a la moció de reprovació no disposaran de vot en aqueix moment.
  
5. Si prospera la moció de reprovació, els càrrecs unipersonals reprovats cessaran en el seu mandat, i seran substituïts conforme als números 1, 2 i 3 de l'article 54. Si es produïra la situació prevista en l'article 54.4, s'obrirà el procés electoral, i es constituirà interinament una gestora que haurà de convocar eleccions als càrrecs unipersonals en un termini màxim de 15 dies.
  
6. No es podrà plantejar més d'una moció de reprovació en el transcurs d'un any de mandat, ni en l'últim semestre d'un mandat.
  
Article 58. Moció de Censura
  
1. L'Assemblea General Extraordinària podrà acordar el cessament de la Junta de Govern en ple o d'algun dels seus càrrecs i el nomenament de candidats alternatius mitjançant l'adopció del vot de censura.
  
2. La petició de moció de censura haurà de ser subscrita per almenys un terç de la col·legiació, mitjançant escrit que haurà d'expressar amb claredat les raons i fonaments i proposar candidats alternatius, que hauran d'acreditar la seua conformitat i adjuntar un programa de treball, presentat davant de la Junta de Govern.
  
3. Els candidats alternatius hauran de reunir en les seues persones les condicions d'elegibilitat i requisits estatutaris inclosos en els presents Estatuts i, si fa el cas, en la normativa col·legial que els desenrotlle, per a exercir el càrrec corporatiu a què opten, en el moment de subscriure la proposta de moció de censura.
  
4. Presentada la petició, el president convocarà una Assemblea General Extraordinària en el termini màxim d'un mes i amb quinze dies d'antelació a la seua celebració, com a mínim. Si no ho fa durant aquest termini, quedarà facultat per a convocar-la el col·legiat de més antiguitat dels sol·licitants de la moció.
  
5. Els càrrecs sotmesos a la moció de reprovació no disposaran de vot en aqueix moment.
  
6. Perquè produïsca efecte la moció de reprovació haurà de ser aprovada dita proposta per les dues terceres parts dels vots presents en l'Assemblea General Extraordinària, que alhora haurà de representar, almenys, dos terços de la col·legiació.
  
7. Si prospera la moció de censura, els càrrecs unipersonals reprovats cessaran en el seu mandat, i els substituiran els candidats proposats. Si se censura la Junta de Govern en ple, es convocaran eleccions a Junta de Govern, en un termini màxim de 15 dies, i tindrà la consideració de candidatura la llista dels candidats alternatius presentats per a la moció de censura, sense perjuí d'altres candidatures alternatives que pogueren concórrer.
  
8. No es podrà plantejar més d'una moció de censura en el transcurs d'un any de mandat, ni en l'últim semestre d'un mandat.
  
TÍTOL II
  
Règim disciplinari
  
CAPÍTOL I
  
Principis generals
  
Article 59. Normativa aplicable
  
1. Sense perjuí de la responsabilitat civil o penal general de tots els ciutadans, i de la responsabilitat civil o penal en què pogueren incórrer en el desenrotllament de la seua professió, els col·legiats estan sotmesos al règim disciplinari dels odontòlegs i estomatòlegs, que es regirà per allò que s'ha disposat en les lleis, en aquests Estatuts, i en la resta de normativa col·legial que els desenrotlle.
  
2. El Col·legi Oficial d'Odontòlegs i Estomatòlegs d'Alacant podrà dictar i desenrotllar les normes necessàries per a aclarir i interpretar les conductes previstes en els presents Estatuts, així com per a integrar en aquestes les noves accions que foren sorgint.
  
3. Els col·legiats que incomplisquen les normes del Codi Deontològic o els deures, obligacions i prohibicions establits en els presents Estatuts podran incórrer en faltes de caràcter disciplinari que sancionarà la Junta de Govern.
  
CAPÍTOL II
  
Infraccions i sancions
  
Article 60. Faltes disciplinàries
  
Les faltes disciplinàries es classifiquen en lleus, greus i molt greus.
  
Article 61. Faltes lleus
  
Es consideren faltes lleus:
  
1. L'incompliment de les normes establides sobre documentació col·legial o que hagen de ser tramitades pel seu conducte.
  
2. La desatenció respecte al compliment dels deures col·legials, com ara no correspondre als requeriment o peticions de resposta o informes sol·licitats pel Col·legi.
  
3. L'incompliment de les normes estatutàries o dels acords adoptats pel Consell General, pel Consell Autonòmic, si fa el cas, o pel Col·legi, excepte que constituïsquen falta de superior entitat.
  
4. Les simples irregularitats en l'observació de la normativa sanitària vigent, sense transcendència directa per a la salut pública.
  
5. La infracció de qualsevol altre deure o prohibició previstos en els articles 18 i 19 d'aquests Estatuts o la resta normativa aplicable, quan no meresca la qualificació de greu o molt greu.
  
Article 62. Faltes greus
  
Es consideren faltes greus:
  
1. La indisciplina deliberadament rebel davant òrgans de Govern Col·legials i, en general, la falta greu del respecte degut a aquests.
  
2. La negligència reiterada en el compliment de les obligacions col·legials.
  
3. Els actes o omissions que atempten la moral, decor, dignitat, prestigi i honorabilitat de la professió, o siguen contraris al respecte degut als col·legiats.
  
4. Indicar una qualificació o títol que no es posseïsca.
  
5. No correspondre a la sol·licitud de certificat o informació dels pacients en els termes eticodeontològics, quan això no supose un perill greu per al pacient.
  
6. L'emissió d'informes o expedició de certificats amb falta a la veritat.
  
7. La infracció culposa o negligent del secret professional.
  
8. Efectuar promeses o garantir resultats terapèutics amb finalitats publicitàries o de captació de pacients.
  
9. Realitzar publicitat professional amb risc per a la salut o seguretat de les persones o manifest incompliment de les exigències ètiques i deontològiques de la professió.
  
10. La inobservança dels requisits, controls i precaucions exigibles en l'activitat, serveis i instal·lacions.
  
11. La reincidència en la comesa de faltes lleus. S'entendrà que hi ha reincidència quan es cometa més d'una falta lleu en el termini de dos anys.
  
12. L'exercici ocasional de la professió a la jurisdicció d'un altre Col·legi Oficial d'Odontòlegs i Estomatòlegs, sense haver-ho notificat prèviament al mateix Col·legi per a la seua tramitació.
  
13. Per part dels membres responsables de la Junta de Govern del Col·legi, no comunicar les notificacions d'exercici ocasional dels seus col·legiats en l'àmbit d'altres col·legis involucrats.
  
14. Per als membres de les juntes de Govern del Col·legi, incomplir els acords de l'Assemblea del Consell General.
  
Article 63. Faltes molt greus
  
Es consideraran faltes molt greus:
  
1. Qualsevol conducta constitutiva de delicte en matèria professional.
  
2. L'atemptat contra la dignitat de les persones amb ocasió de l'exercici professional.
  
3. La desatenció maliciosa o intencionada dels pacients.
  
4. La infracció dolosa del secret professional.
  
5. L'encobriment o qualsevol tipus d'empara prestada a l'intrusisme professional.
  
6. L'obertura de consultes sense complir la normativa vigent en matèria de seguretat i higiene, amb risc per als pacients o el personal auxiliar.
  
7. La coacció, amenaça, represàlia o qualsevol altra forma de pressió greu sobre els òrgans professionals en l'exercici de les seues competències.
  
8. Totes aquelles faltes que es realitzen de forma conscient i deliberada, sempre que es produïsca un dany greu.
  
9. La reincidència en la comesa d'infraccions qualificades com a greus. S'entendrà que hi ha reincidència quan es cometa més d'una greu en el termini de dos anys.
  
10. L'incompliment de les normes sobre l'ús d'estupefaents, així com la pràctica professional sota els efectes de substàncies alcohòliques o tòxiques.
  
11. La denegació d'auxili en situacions de necessitat o per raons discriminatòries.
  
12. L'exercici habitual de la professió a la jurisdicció d'un altre Col·legi Oficial d'Odontòlegs i Estomatòlegs, sense haver-ho notificat prèviament al mateix Col·legi per a la seua tramitació.
  
13. Per part dels membres de la Junta de Govern, no comunicar les notificacions de l'exercici habitual dels seus col·legiats en l'àmbit d'altres col·legis, als col·legis involucrats.
  
Article 64. Sancions
  
1. Per raó de les faltes comeses, la Junta de Govern podrà imposar les següents sancions:
  
1. Amonestació privada, verbal o per escrit.
  
2. Amonestació pública, mitjançant la publicació de la resolució sancionadora ferma en els òrgans d'expressió col·legials.
  
3. Multa per import de 10 a 100 quotes col·legials mensuals.
  
4. Suspensió temporal de l'exercici professional, per un termini no inferior a un mes ni superior a dos anys.
  
5. Expulsió del Col·legi.
  
2. Les faltes lleus seran sancionades amb amonestació privada o pública.
  
3. Les faltes greus seran sancionades amb amonestació pública i multa de deu a cinquanta quotes col·legiales mensuals, o amb suspensió de l'exercici professional per temps màxim d'un any i multa de deu a cinquanta quotes col·legiales mensuals.
  
4. Les faltes molt greus seran sancionades amb suspensió de l'exercici professional per temps superior a un any, sense excedir de tres anys, i multa de cinquanta a cents quotes col·legiales mensuals.
  
5. La reiteració en la comesa de faltes molt greus podrà sancionar-se amb l'expulsió del Col·legi, per a la qual cosa l'acord haurà d'adoptar-se per les dues terceres parts dels membres de l'òrgan competent.
  
6. Tant les sancions de suspensió temporal de l'exercici professional com la d'expulsió del Col·legi portaran annexa la inhabilitació per a incorporar-se a qualsevol altre Col·legi mentre la sanció estiga vigent.
  
7. Cada una de les sancions disciplinàries previstes en els apartats anteriors comportarà l'obligació d'esmenar o corregir els defectes i irregularitats comeses, si això és possible: rectificar les situacions o conductes improcedents; executar, en definitiva, l'acord que simultàniament siga adoptat per l'òrgan competent arran dels fets deduïts i comprovats durant la tramitació de l'expedient, i abonar les despeses ocasionades amb motiu de la tramitació dels expedients disciplinaris o dels requeriments que s'hagueren efectuat per conducte notarial per a les notificacions oportunes.
  
8. Per a la imposició de sancions, la Junta de Govern haurà de graduar la responsabilitat de l'inculpat en relació amb la naturalesa de la infracció comesa, transcendència d'aquesta i altres circumstàncies modificatives de la responsabilitat, i tindran potestat per a imposar la sanció adequada, encara quan siga més d'una la que s'establisca per a cada tipus de faltes. En tot cas, per a la qualificació i determinació de la correcció aplicable es tindran en compte les següents circumstàncies:
  
a) La gravetat dels danys i perjuís causats al pacient, terceres persones, professionals o Col·legi.
  
b) El grau d'intencionalitat, imprudència o negligència.
  
c) La contumàcia demostrada o desacatament a l'òrgan competent durant la tramitació de l'expedient.
  
d) La duració del fet digne de sanció.
  
e) Les reincidències.
  
9. Les resolucions que imposen sancions per faltes greus o molt greus, una vegada ferma en via administrativa, podran ser donades a conéixer a les autoritats sanitàries, a tercers interessats i a la població en general, utilitzant els mitjans de comunicació que es consideren oportuns.
  
10. Les sancions de suspensió d'exercici professional i de les conductes que puguen afectar la salut bucodental pública seran comunicades a les autoritats sanitàries i governatives.
  
CAPÍTOL III
  
Procediment
  
Article 65. Procediment
  
1. No podrà imposar-se cap sanció disciplinària sense haver-se instruït l'oportú expedient disciplinari, d'acord amb allò que s'ha disposat en els presents Estatuts i la normativa que els desenrotlle.
  
2. En tot allò no previst en els presents Estatuts, s'aplicarà, de forma subsidiària, les normes procedimentals incloses en els Estatuts Generals dels Odontòlegs i Estomatòlegs i del seu Consell General, així com les normes reglamentàries que els desenrotllen .
  
Article 66. Concurrència de sancions i independència dels procediments
  
1. Quan s'estiga tramitant un procés penal pels mateixos fets o per altres en què la separació dels sancionables d'acord amb aquests Estatuts siga racionalment impossible, se suspendrà la tramitació del procediment disciplinari. La represa del procediment es produirà quan recaiga pronunciament ferm de l'òrgan judicial que pose fi al procés penal.
  
2. Una vegada iniciat el procediment disciplinari, en qualsevol moment d'aquest en què l'instructor aprecie que la presumpta infracció puga ser constitutiva de delicte o falta penal, ho posarà immediatament en coneixement de l'òrgan que haguera ordenat la incoació del procediment perquè decidisca sobre la comunicació dels fets a l'òrgan competent i acorde l'oportú en relació amb la suspensió del procediment disciplinari.
  
3. Represa la tramitació del procediment disciplinari en qualsevol dels supòsits mencionats, la resolució que es dicte haurà de respectar l'apreciació dels fets efectuada per l'òrgan judicial.
  
Article 67. Tramitació del procediment, notificacions i pròrrogues de terminis
  
1. El procediment disciplinari s'impulsarà d'ofici en tots els seus tràmits.
  
2. Les notificacions serà personals i podran ser fetes al domicili professional que el col·legiat tinga comunicat al Col·legi amb plena validesa i sense perjuí de la responsabilitat que poguera derivar-se de no haver comunicat el seu eventual trasllat. Si no poguera ser verificada la notificació en els termes previstos pels apartats 1, 2 i 3 de l'article 59 de la Llei 30/1992, la notificació s'entendrà efectuada als quinze dies de la seua publicació al tauler d'anuncis del Col·legi.
  
3. Els terminis establits podran ser prorrogats en un termini de temps que no excedisca de la meitat d'aquests, per acord raonat de l'instructor de l'expedient, que haurà d'efectuar-se en tot cas abans del seu venciment. L'acord sobre la pròrroga, que es notificarà al col·legiat afectat, no serà recurrible, sense perjuí del que puga ser al·legat sobre això pels interessats per a la seua consideració en la resolució que pose fi al procediment.
  
Article 68. Drets dels col·legiats en el procediment disciplinari
  
Els col·legiats sobre qui se seguisquen procediments disciplinaris, tindran els següents drets:
  
1. A la presumpció d'innocència;
  
2. A ser informats dels fets que se'ls imputen, de les infraccions que tals fets puguen constituir i de les sancions que, si fa el cas, se'ls pogueren imposar, així com de la identitat de l'instructor, de l'òrgan competent per a imposar la sanció i de la norma que atribuïsca tal competència;
  
3. A abstindre's de declarar en el procediment seguit en contra seu, i a formular al·legacions i utilitzar els mitjans de defensa admesos per l'ordenament jurídic que resulten procedents;
  
4. A conéixer en qualsevol moment l'estat de tramitació del procediment, i a accedir i obtindre còpies dels documents continguts en aquest;
  
5. A formular al·legacions i a aportar els documents que estime convenients en qualsevol moment del procediment; i
  
6. Als altres drets reconeguts per la Llei 30/1992.
  
Article 69. Iniciació del procediment
  
El procediment disciplinari s'iniciarà per acord de l'òrgan competent per a la seua resolució de conformitat amb els presents Estatuts. L'acord d'iniciació s'adoptarà per pròpia iniciativa o per denúncia.
  
Article 70. Informació prèvia
  
Amb caràcter previ a la incoació del procediment, l'òrgan competent per a això podrà acordar l'obertura d'un període d'informació prèvia, durant el qual es realitzaran actuacions encaminades a determinar amb caràcter preliminar si concorren circumstàncies que justifiquen tal incoació. En especial, aquestes actuacions s'orientaran a determinar, amb la major precisió possible, els fets susceptibles de motivar la incoació del procediment i la identificació de la persona o persones que pogueren resultar responsables.
  
Les actuacions prèvies seran realitzades pels òrgans que tinguen atribuïdes funcions d'investigació, esbrinament i inspecció en la matèria, i si hi manquen, per la persona o òrgan que siga determinat per l'òrgan competent per a la iniciació del procediment.
  
Article 71. Mesures de caràcter provisional
  
1. Incoat un procediment per infracció molt greu, o amb caràcter previ a la suspensió del procediment de conformitat amb allò que s'ha previst en l'art. 66, l'òrgan competent per a resoldre podrà adoptar, en qualsevol moment, a pròpia iniciativa o a proposta de l'instructor, mitjançant acord motivat, les mesures de caràcter provisional que resulten necessàries per a assegurar l'eficàcia de la resolució que poguera recaure, per a evitar el manteniment dels efectes de la infracció o per a evitar el risc de produir dany a la salut dels pacients o de tercers.
  
2. Les mesures de caràcter provisional podran consistir, entre altres, en la prestació d'una determinada fiança, en la suspensió temporal d'una determinada activitat o en el tancament temporal de l'establiment on s'estiguera cometent la presumpta infracció.
  
3. En relació amb els procediments dirigits contra els qui exercisquen càrrecs representatius de l'organització col·legial, les mesures de caràcter provisional podran consistir en la suspensió temporal en l'exercici de dit càrrec.
  
4. Les mesures de caràcter provisional tindran una duració de sis mesos, i podran ser prorrogades per successius períodes de temps d'idèntica duració, per acord motivat de l'òrgan competent per a la seua adopció.
  
5. Les mesures de caràcter provisional podran ser modificades o revocades en qualsevol moment, per acord motivat de l'òrgan competent per a la seua adopció, si no persistixen les causes que portaren a la seua adopció.
  
Article 72. Obertura del procediment disciplinari
  
1. L'acord d'incoació del procediment disciplinari es formalitzarà amb el contingut mínim següent :
  
a) Identificació de la persona o persones presumptament responsables;
  
b) Els fets succintament exposats que motiven la incoació del procediment, la seua possible qualificació i les sancions que pogueren correspondre, sense perjuí del que resulte de la instrucció;
  
c) Instructor i secretari del procediment, amb expressa indicació del règim de recusació d'aquests;
  
d) Òrgan competent per a la resolució del procediment i norma que li atribuïsca tal competència, i
  
e) Indicació del dret a formular al·legacions i a l'audiència en el procediment i dels terminis per al seu exercici.
  
2. L'acord d'iniciació es comunicarà a l'instructor, amb trasllat de totes les actuacions que hi haja sobre això, i es notificarà al denunciant, si fa el cas, i als expedientats.
  
Article 73. De l'instructor i del secretari de l'expedient disciplinari
  
1. Seran d'aplicació en matèria d'abstenció i recusació de l'instructor i del secretari de l'expedient les normes contingudes en els articles 28 i 29 de la Llei 30/1992.
  
2. L'instructor, qui en tot cas serà un col·legiat en exercici, sota la fe del secretari, ordenarà la pràctica de quantes diligències siguen adequades per a la determinació i comprovació dels fets i de quantes proves puguen conduir al seu esclariment i a la determinació de les responsabilitats susceptibles de sanció.
  
Article 74. plec de càrrecs
  
1. En el termini d'un mes des de la incoació del procediment disciplinari i a la vista de les actuacions practicades, l'instructor formularà i notificarà el corresponent plec de càrrecs.
  
2. El plec de càrrecs haurà de redactar-se de manera clara i precisa, comprendrà els fets imputats a l'expedientat en paràgrafs separats i numerats per cada un d'ells i expressarà la infracció presumptament comesa i les sancions que se li pogueren imposar, amb cita concreta dels preceptes dels presents Estatuts.
  
Article 75. Contestació al plec de càrrecs
  
1. El plec de càrrecs es notificarà a l'expedientat, i se li concedirà un termini de quinze dies per tal que puga contestar-lo, amb les al·legacions que considere pertinents i aportant els documents que considere d'interés.
  
2. L'expedientat podrà proposar en la seua contestació al plec de càrrecs la pràctica de quants mitjans de prova admissibles en dret crega necessaris i acompanyar els documents que considere convenients.
  
Article 76. Període de prova
  
1. L'instructor disposarà d'un termini d'un mes, ampliable per resolució motivada fins a un màxim de tres mesos, per a la pràctica de les proves que estime pertinents, hagen sigut o no proposades pels expedientats, per entendre que són adequades per a la determinació dels fets. El mencionat termini es computarà des que es notifique a l'expedientat la resolució que acorde els mitjans de prova.
  
2. L'instructor, en resolució que haurà de ser sempre motivada, podrà denegar l'admissió i pràctica de les proves que considere improcedents o inútils.
  
3. Per a la pràctica de les proves es notificarà a l'expedientat el lloc, data i hora, a fi que puga intervindre.
  
Article 77. Proposta de resolució
  
L'instructor, dins dels vint dies següents a l'expiració del període de prova, formularà i notificarà la proposta de resolució, en què fixarà amb precisió els fets, efectuarà la qualificació jurídica d'aquests als efectes de determinar la infracció o infraccions que considere comeses i assenyalarà les possibles responsabilitats dels expedientats, així com la proposta de resolució a imposar.
  
Article 78. Al·legacions de l'expedientat
  
La proposta de resolució, junt amb la relació de documents obrants en l'expedient, es notificarà a l'expedientat perquè en el termini de quinze dies, amb vista de l'expedient, puga al·legar davant de l'instructor quant considere convenient en la seua defensa.
  
Article 79. Elevació de l'expedient a l'òrgan competent per a resoldre
  
1. L'instructor, oït l'expedientat o transcorregut el termini sense cap al·legació, remetrà, en el termini de cinc dies des del seu acabament, la proposta de resolució junt amb l'expedient complet a l'òrgan competent per a resoldre.
  
2. Rebut l'expedient complet per l'òrgan competent per a resoldre, aquest efectuarà en el termini de cinc dies el trasllat previst en l'article 89.3 dels presents Estatuts, que haurà de ser complimentat en el termini de quinze dies.
  
Article 80. Resolució de l'expedient
  
1. La resolució que pose fi al procediment disciplinari haurà de ser acordada en el termini màxim de trenta dies des de la recepció o transcurs del termini d'emissió de l'informe de l'òrgan previst en l'article 89.3 dels presents Estatuts, haurà de ser motivada, resoldrà totes les qüestions plantejades en l'expedient i no podrà acceptar fets distints dels que van servir de base a la proposta de resolució, sense perjuí de la possibilitat de la seua distinta valoració jurídica.
  
2. En la deliberació i aprovació de la resolució no intervindran els qui, si fa el cas, hagen actuat en la fase d'instrucció del procediment com a instructor o secretari, sense que es computen a efectes de quòrum o majories.
  
3. La resolució que es dicte haurà de ser notificada a l'expedientat, haurà de respectar allò que s'ha establit en l'article 89 de la Llei 30/1992 i expressarà els recursos que contra aquesta procedisquen, els òrgans administratius o judicials davant dels que hagueren de presentar-se i el termini per a interposar-los, sense perjuí que els interessats puguen exercir qualsevol altre que estimen oportú.
  
Article 81. Actes recurribles en matèria disciplinària
  
1. Les resolucions del Col·legi perquè se suspenga provisionalment en l'exercici professional a col·legiats sotmesos a processament o inculpació, s'arxiven les actuacions iniciades o s'imposen sancions disciplinàries, així com qualsevol altra decisió dins del procediment que, encara que tinga el caràcter d'acte de tràmit, determine la impossibilitat de continuar-lo o produïsca indefensió, podran ser objecte de recurs ordinari pels interessats davant del Consell Valencià, quan estiguera constituït, o davant del Consell General, si hi manca. La resolució que resolga el mencionat recurs posa fi a la via administrativa, i serà immediatament executiva i susceptible de recurs contenciós administratiu.
  
2. Les resolucions a què es referix el paràgraf precedent que hagen sigut adoptades pel Consell Valencià o pel Consell General esgotaran la via administrativa i podran ser objecte de recurs contenciós administratiu. Amb caràcter potestatiu, contra aquestes, podrà interposar-se recurs de súplica davant del Consell General. En tal cas, el termini per a interposar el recurs contenciós administratiu començarà a comptar des que es produïsca la notificació de la resolució del recurs de súplica, o des que aquest puga entendre's desestimat per silenci.
  
3. Sense perjuí d'allò que s'ha previst en l'apartat 1, no seran recurribles l'acord d'incoació del procediment disciplinari ni els actes de tràmit. Respecte dels actes de tràmit no recurribles, l'oposició a aquests haurà en tot cas de ser al·legada pels interessats, en el termini de tres dies hàbils des de la seua notificació, per a la seua consideració en la resolució que pose fi al procediment i en l'eventual impugnació de tals actes en el recurs que, si fa el cas, s'interpose contra aquesta.
  
4. Als únics efectes d'interposar recurs contra qualsevol de les resolucions mencionades anteriorment que determinen o impliquen l'arxiu o sobreseïment de les actuacions iniciades, es considerarà com a interessat el denunciant dels fets, qui tindrà el dret que se li notifique en la forma prevista per aquests Estatuts els mencionats actes.
  
Article 82. Règim dels recursos en matèria disciplinària
  
1. El recurs ordinari podrà interposar-se en el termini improrrogable d'un mes des de la seua notificació, mitjançant escrit a presentar davant de la Junta de Govern del Col·legi que haja dictat la resolució recorreguda o davant de l'òrgan competent per a rebre'l, i la Junta de Govern haurà de donar trasllat del recurs als interessats perquè formulen al·legacions en el termini de deu dies. Transcorregut dit termini i dins dels deu dies següents, es remetrà el recurs a l'òrgan competent per a la seua resolució, junt amb el seu informe i les al·legacions que, si fa el cas, s'hagen formulat, i una còpia completa i ordenada de l'expedient.
  
2. El Consell General o el Consell Valencià, previs els informes i proves que estime pertinents, haurà de dictar resolució expressa dins dels tres mesos següents al rebut del recurs i els seus antecedents.
  
3. Transcorreguts tres mesos des de la interposició del recurs ordinari sense que recaiga resolució, es podrà entendre desestimat.
  
4. La resolució del Consell General o del Consell Valencià haurà de ser motivada i resoldrà totes les qüestions plantejades en el recurs.
  
5. El règim previst en els apartats anteriors serà també d'aplicació al recurs potestatiu de súplica previst en l'apartat 2 de l'anterior article 82.
  
Article 83. Execució de les resolucions sancionadores
  
1. Les resolucions dictades en matèria sancionadora no podran executar-se fins que hagen sigut confirmades pel Consell General o pel Consell Valencià en resoldre el recurs ordinari o el potestatiu de súplica, o bé fins que haja transcorregut el termini establit per a la seua interposició sense efectuar-la. No obstant això, les mesures provisionals, si fa el cas, podran ser executades des de la seua adopció.
  
2. Les resolucions del Consell Valencià i del Consell General que esgoten la via administrativa seran immediatament executiva.
  
Article 84. Publicitat i efectes de les sancions
  
1. Les sancions disciplinàries poden ser fetes públiques una vegada que siguen fermes en via administrativa, amb independència de la seua execució. En cas que la resolució sancionadora siga judicialment revocada haurà de donar-se anàloga publicitat a la seua revocació.
  
2. Les sancions que impliquen suspensió en l'exercici de la professió o expulsió del Col·legi tindran efectes en l'àmbit de tots els col·legis d'Odontòlegs i Estomatòlegs d'Espanya, i amb aquesta finalitat les resolucions sancionadores hauran de ser comunicades al Consell General perquè aquest les trasllade als altres col·legis.
  
Article 85. Causes d'extinció de la responsabilitat disciplinària
  
1. La responsabilitat disciplinària s'extingirà:
  
a) Per mort de l'inculpat.
  
b) Per compliment de la sanció.
  
c) Per prescripció de les infraccions, de conformitat amb allò que s'ha disposat en la legislació sobre el procediment administratiu.
  
d) Per acord del Col·legi, ratificat pel Consell Valencià i, si fa el cas, pel Consell General.
  
2. Si durant la tramitació del procediment disciplinari es produïra la mort de l'expedientat es dictaria resolució declarant extingida la responsabilitat i arxivant les actuacions.
  
3. La baixa al Col·legi no extingix la responsabilitat disciplinària contreta durant el període d'alta, encara que determina la impossibilitat d'executar la sanció que s'acorde. En tal cas, es conclourà el procediment disciplinari mitjançant la resolució que procedisca i en cas de sanció la seua execució quedarà en suspens fins al moment en què el sancionat cause novament alta en el Col·legi.
  
Article 86. Prescripció de les infraccions
  
1. Les infraccions molt greus prescriuran als tres anys, les greus als dos anys i les lleus als sis mesos.
  
2. El termini de prescripció començarà a comptar des del dia en què la infracció s'haja comés.
  
3. La prescripció s'interromprà per la notificació al col·legiat afectat de l'acord d'incoació de la informació prèvia o del procediment disciplinari. El termini tornarà a computar-se si el procediment disciplinari romanguera paralitzat durant un mes per causa no imputable al col·legiat inculpat.
  
Article 87. Prescripció de les sancions
  
1. Les sancions imposades per faltes molt greus prescriuran als tres anys; les imposades per faltes greus als dos anys, i les imposades per faltes lleus, a l'any.
  
2. El termini de prescripció de la sanció per falta d'execució d'aquesta començarà a comptar des del dia següent a aquell en què adquirisca fermesa la resolució per què s'imposa la sanció, i serà d'aplicació igualment allò que s'ha establit en l'article 132.3 de la Llei 30/1992.
  
Article 88. Rehabilitació de les sancions
  
1. El Col·legi Oficial d'Odontòlegs i Estomatòlegs d'Alacant portarà un registre de sancions. Tals anotacions es cancel·laran d'ofici una vegada transcorregut el termini d'un any a comptar des del dia del seu compliment o prescripció.
  
2. No obstant això, si la sanció ha consistit en l'expulsió del Col·legi, el sol·licitant haurà d'aportar proves de la rectificació de conducta, que seran apreciades ponderadament per la Junta de Govern del Col·legi, per tal d'acordar o denegar la rehabilitació, la qual cosa es farà mitjançant resolució motivada i en un termini màxim de dos mesos des de la sol·licitud, i la Junta podrà designar a aquests efectes d'entre els seus membres un ponent que, prèvia audiència de l'interessat i pràctica de les proves que estime convenients, informe favorablement o contràriament la mencionada sol·licitud. La resolució de la Junta de Govern es notificarà al sol·licitant amb indicació que en el termini d'un mes podrà interposar recurs ordinari davant del Consell Valencià, o davant del Consell General, si hi manca. Transcorregut el termini de dos mesos sense que la Junta haja dictat resolució expressa, la sol·licitud s'entendrà admesa.
  
3. La Junta de Govern remetrà al Consell General i al Consell Valencià, testimoni de la resolució corresponent que dicte en l'expedient de rehabilitació.
  
Article 89. Competència
  
1. La potestat sancionadora correspon al Col·legi d'Odontòlegs i Estomatòlegs d'Alacant, a través de la seua Junta de Govern. No obstant això, l'enjudiciament i sanció de les faltes comeses pels membres de la Junta de Govern seran competència del Consell Valencià, quan n''hi haja, o si hi manca, del Consell General. Si el membre de la Junta de Govern afectat és alhora membre del Consell Valencià o del Consell General, les facultats disciplinàries seran competència d'aquest últim, qualsevol que és la infracció comesa per l'afectat.
  
2. En el cas d'infraccions comeses per professionals no pertanyents al Col·legi Oficial d'Alacant, aquest haurà de tramitar un expedient informatiu en el termini de dos mesos, que serà remés al Col·legi Oficial en què estiguera col·legiat, que si fa el , instruirà i resoldrà l'expedient sancionador.
  
3. En tots els casos, serà sentida la Comissió Deontològica abans d'imposar-se qualsevol sanció per la Junta de Govern, l'informe de la qual no serà vinculant. Per als col·legiats serà competent la Comissió Deontològica del Col·legi i per als membres de la Junta de Govern serà competent la Comissió Central d'Ètica Deontològica i Dret Odontoestomatològic del Consell General.
  
4. Els acords sancionadors seran immediatament executius, sense perjuí dels recursos que procedisquen.
  
5. El Col·legi Oficial d'Odontòlegs i Estomatòlegs d'Alacant retrà compte immediat al Consell General, i si fa el cas, a l'autonòmic, de les resolucions recaigudes en els expedients disciplinaris incoats, mitjançant la tramesa d'una còpia d'aquestes.
  
6. El Col·legi Oficial d'Odontòlegs i Estomatòlegs d'Alacant portarà un registre de sancions, i estarà obligat a conservar l'expedient fins a l'extinció de la responsabilitat disciplinària. Les sancions disciplinàries fermes es faran constar en l'expedient personal del col·legiat.
  
TÍTOL III
  
Règim jurídic dels actes i la seua impugnació
  
CAPÍTOL I
  
Règim jurídic
  
Article 90. Competències orgàniques
  
La competència és irrenunciable i serà exercida per l'òrgan col·legial que la tinga atribuïda com a pròpia, excepte en els casos de delegació, substitució o advocació, previstos legalment o en aquests Estatuts.
  
Article 91. Eficàcia
  
1. El règim jurídic dels actes del Col·legi Oficial d'Odontòlegs i Estomatòlegs d'Alacant que estiguen subjectes a dret administratiu, es regirà per allò que s'ha disposat en la legislació sobre Col·legis Professionals i sobre el règim jurídic de les administracions públiques o la que les substituïsca o modifique.
  
2. La notificació d'acords que haja de ser personal, es realitzarà al domicili professional que es tinga comunicat al Col·legi, i s'entendrà realitzada dita notificació personal per entrega a l'interessat o als auxiliars d'aquest que treballen en la consulta dental. Si el col·legiat tinguera diversos domicilis professionals, tal comunicació es realitzarà en el principal o el primer dels que conste al Col·legi. Si hi manca, es procedirà a la notificació dels acords pels mètodes subsidiaris previstos en la legislació vigent. Si no poguera fer-se en els termes previstos en la legislació vigent, s'entendrà realitzada la notificació als quinze dies de la seua publicació al tauler d'anuncis del Col·legi.
  
3. Una vegada ferms els acords de la Junta de Govern o de l'Assemblea General, seran definitivament executius. Es consideraran ferms quan contra aquests no s'haguera interposat, dins de termini, els recursos procedents. Per a l'execució de dits acords o els efectes que aquests comprenguen, la Junta de Govern podrà exercitar les accions legals de tota índole que puga correspondre davant dels tribunals de Justícia o davant de les autoritats administratives en general.
  
CAPÍTOL II
  
Impugnació
  
Article 92. Recursos
  
1. Els actes dels diferents òrgans col·legials són directament impugnables davant de la jurisdicció competent, previ esgotament dels recursos corporatius procedents, si fa el cas.
  
2. Contra les resolucions i els actes de tràmit, si aquests últims decidixen directament o indirectament el fons de l'assumpte, determinen la impossibilitat de continuar el procediment, produïxen indefensió o perjuí irreparable als drets i interessos legítims, podran interposar-se pels interessats recursos d'alçada i potestatiu de reposició.
  
3. Quan les resolucions i actes referits anteriorment no posen fi a la via administrativa cabrà la interposició de recurs d'alçada davant de l'òrgan superior jeràrquic que va dictar l'acte o resolució, en el termini d'un mes si l'acte és exprés o de tres mesos si no ho és.
  
4. Els actes que posen fi a la via administrativa podran ser recorreguts potestativament en reposició davant del mateix òrgan que els haguera dictat o ser impugnats directament davant de l'ordre jurisdiccional contenciós administratiu. El termini d'interposició serà d'un mes si l'acte és exprés, i serà de tres mesos en cas contrari.
  
5. Si la Junta de Govern entén que l'acord de l'Assemblea General és greument perjudicial per als interessos del Col·legi, o contrari a l'ordenament jurídic o als presents Estatuts, podrà suspendre immediatament l'execució d'aquell, i interposar recurs d'alçada davant del Consell General, dins del termini legalment previst.
  
6. La interposició del recurs no suspendrà l'execució de l'acte impugnat. No obstant això, l'òrgan a què competisca la resolució del recurs podrà suspendre l'execució de l'acte recorregut en els casos i formes previstos en l'article 111 de la Llei 30/1992.
  
Article 93. Nul·litat
  
1. Són nuls de ple dret els actes dels òrgans col·legials que es troben en algun d'aquests supòsits: Els manifestament contraris a la llei; aquells el contingut dels quals siga impossible o siga constitutiu de delicte; els dictats prescindint totalment i absolutament del procediment legalment establit per a això o de les normes que contenen les regles essencials per a la formació de la voluntat dels òrgans col·legials.
  
2. La Junta de Govern haurà de suspendre i formular recurs contra els actes nuls de ple dret.
  
Article 94. Legislació subsidiària
  
La Llei 30/1992, de Règim Jurídic de les administracions Públiques i del Procediment Administratiu Comú, o aquella que puga substituir-la en un futur, serà subsidiària en tot el que no prevegen els presents Estatuts.
  
TÍTOL IV
  
Règim econòmic
  
CAPÍTOL I
  
Competències i capacitat
  
Article 95. Competències
  
1. L'economia del Col·legi Oficial d'Odontòlegs i Estomatòlegs d'Alacant és independent del Consell Valencià dels Col·legis Oficials d'Odontòlegs i Estomatòlegs i del Consell General dels Col·legis Oficials d'Odontòlegs i Estomatòlegs d'Espanya, amb plena autonomia de gestió i finançament.
  
2. L'examen i aprovació dels pressupostos de cada exercici, els comptes anuals, i l'aprovació de crèdits extraordinaris per a destinacions específiques que comporten derrames col·legials, és competència de l'Assemblea General.
  
3. El Col·legi Oficial d'Odontòlegs i Estomatòlegs d'Alacant podrà aprovar les normes necessàries per a desenrotllar els criteris específics pressupostaris per a la desagregació en capítols i comptes dels pressupostos, així com les seues limitacions, vinculació i autorització de transferències de crèdits respecte a aquests i quantes mesures econòmiques siguen aconsellables per al millor funcionament del Col·legi.
  
Article 96. Capacitat
  
1. El Col·legi, a través de la Junta de Govern o de l'Assemblea General de col·legiats, disposa de plena capacitat jurídica per a establir les fonts d'ingressos i les seues quanties, per a complir els fins i funcions que li competixen.
  
2. La Junta de Govern podrà establir la quantia de les quotes i dels drets de caràcter ordinari.
  
3. L'Assemblea General podrà establir noves quotes de caràcter extraordinari, i establir la seua quantia.
  
CAPÍTOL II
  
Pressupostos
  
Article 97. Pressupostos
  
1. La Junta de Govern presentarà a aprovació davant de l'Assemblea General Ordinària, el projecte de pressupostos d'ingressos i despeses per a cada exercici.
  
2. En cas de no aprovació, es consideraran automàticament prorrogats els pressupostos de l'exercici anterior, en el cas dels quals la Junta de Govern podrà establir les limitacions i restriccions de despeses que es facen imprescindibles per a mantindre l'equilibri amb el compte d'ingressos.
  
3. Tot l'exercici és període hàbil per a l'aprovació del seu pressupost, en cas que aquests no quedaren aprovats en l'Assemblea General Ordinària, així com per a l'aprovació de les seues possibles modificacions.
  
4. La Junta de Govern confeccionarà un balanç de liquidació de comptes del període precedent, incloent en aquest els ingressos i despeses de caràcter ordinari i els extraordinaris que s'hagen pogut produir, a fi de rendir comptes d'aquests davant l'Assemblea General Ordinària.
  
5. El pressupost es confeccionarà tenint en compte les despeses de l'any precedent i els objectius a complir per la Junta de Govern a l'any en curs, amb nous ingressos i despeses previsibles i concordes amb els serveis col·legials i els objectius mencionats.
  
6. No podrà efectuar-se cap pagament per conceptes no previstos en el pressupost sense l'autorització del president i del tresorer del Col·legi. Això no obstant, la Junta de Govern podrà acordar en casos d'urgència i de real interés per al Col·legi pagaments no pressupostats, que es notificaran en la següent Assemblea General.
  
7. Per la Junta de Govern es portaran els llibres de comptabilitat necessaris.
  
8. Els llibres de comptabilitat podran ser examinats pels col·legiats quan aquesta sol·licitud s'efectue per col·legiats que representen, com a mínim, el deu per cent del cens col·legial.
  
També podran ser examinats els llibres, sense el requisit anterior conforme a allò que s'ha disposat en l'article 30.5 d'aquests Estatuts.
  
En tot cas les consultes dels llibres hauran d'efectuar-se amb totes les garanties d'ordre i seguretat per als llibres i en la mesura que ho permeten les sol·licituds presentades i els horaris d'oficina..
  
CAPÍTOL III
  
Finançament i recursos
  
Article 98. Finançament
  
1. Sense perjuí de l'existència d'altres fonts de finançament, els ingressos del Col·legi Oficial d'Odontòlegs i Estomatòlegs d'Alacant procedixen de les quotes col·legiales, independentment que en aquestes es troben compresos els percentatges corresponents a la participació de cada col·legiat al sosteniment del Consell Valencià de Col·legis Oficials d'Odontòlegs i Estomatòlegs, quan aquest es constituïsca, i al Consell General dels Col·legis d'Odontòlegs i Estomatòlegs d'Espanya.
  
2. La recaptació de les quotes col·legiales correrà a càrrec del Col·legi Oficial d'Odontòlegs i Estomatòlegs d'Alacant.
  
3. Podran quedar exempts de pagament de la quota col·legial els col·legiats «Honorífics de mèrit», conforme a allò que s'ha disposat en l'article 17.5, a) i 6, segons ho determine la Junta de Govern.
  
4. El Col·legi Oficial d'Odontòlegs i Estomatòlegs d'Alacant podrà subscriure convenis amb altres entitats que contribuïsquen a sufragar les seues despeses, sempre i quan no es vulneren els principis ètics i deontològics. En cas de dubte raonable la Junta de Govern sotmetrà dits convenis al vist-i-plau de la Comissió Deontològica.
  
Article 99. Recursos ordinaris
  
Els recursos ordinaris del Col·legi Oficial d'Odontòlegs i Estomatòlegs d'Alacant, són els següents:
  
1. Els drets d'incorporació al col·legi per part dels col·legiats i les taxes d'habilitació per a l'exercici professional.
  
2. Les quotes ordinàries que ha d'abonar cada col·legiat.
  
3. L'import dels drets d'expedició de certificats.
  
4. Els drets que establisca la Junta de Govern per emissió d'informes, dictàmens, regulació d'honoraris, emissió de laudes, o prestació de serveis semblants pel Col·legi.
  
5. L'import de pòlisses, segells o semblants que, en la quantia que establisca la Junta de Govern, haurà d'utilitzar-se sobre factures d'honoraris, certificats o informes emesos pels col·legiats.
  
6. Els drets que s'establisquen per la venda de certificats oficials, receptes o impresos d'ús obligatori per part dels col·legiats.
  
7. Els interessos, rendes i valors de tota classe que produïsquen els béns i drets que integren el patrimoni col·legial i que servisquen directament als seus fins.
  
8. Els béns immobles que constituïsquen la seu col·legial i els mobles, sempre que el seu ús contribuïsca directament al compliment dels fins col·legials.
  
9. Els imports de les quotes extraordinàries o derrames que puguen ser aprovades per l'Assemblea General, per afrontar pagaments extraordinaris i determinats, sempre que es corresponguen amb la consecució directa dels fins col·legials.
  
10. Les subvencions o donacions que atorgue al Col·legi l'Estat, Comunitat Autònoma, les corporacions oficials, les entitats, les fundacions o els particulars, sempre que s'empren en la consecució directa i compliment dels fins col·legials.
  
11. Qualsevol altre que puga ser establida per l'Assemblea General amb aquesta naturalesa
  
Article 100. Recursos extraordinaris
  
Els recursos extraordinaris del Col·legi Oficial d'Odontòlegs i Estomatòlegs d'Alacant, són els següents:
  
1. Les quantitats dineràries sobrants o béns de qualsevol classe procedents de l'organització de congressos, cursos, campanyes i semblants, sempre que no puguen restituir-se o assignar-se a fins idèntics.
  
2. Els béns mobles o immobles procedents d'herència o un altre títol, que s'incorporen al patrimoni del Col·legi i que no constituïsquen la seu col·legial o no contribuïsquen directament al compliment dels fins col·legials.
  
3. Els imports de les quotes extraordinàries o derrames que puguen ser aprovades per l'Assemblea General, per afrontar pagaments extraordinaris i determinats que no es corresponguen amb la consecució directa dels fins col·legials.
  
4. Qualsevol altre que puga establir-se per l'Assemblea General amb aquesta naturalesa.
  
CAPÍTOL IV
  
Abonament de les quotes col·legiales
  
Article 101. Abonament de les taxes i quotes
  
1. Les taxes d'inscripció o habilitació al Col·legi s'abonaran en el moment de la sol·licitud.
  
Si posteriorment la col·legiació o l'habilitació és denegat, es reintegrarà el sol·licitant l'import de la mateixa, una vegada deduïts les despeses establides per la Junta de Govern.
  
2. Les quotes ordinàries, així com les que amb dit caràcter es troben establides pel Consell General, i si fa el cas, el Consell Valencià, i qualsevol altra de caràcter periòdic que puga establir-se, seran abonades pels col·legiats al Col·legi a través d'una entitat bancària que designe el col·legiat, dins del període que s'establisca.
  
3. Les quotes extraordinàries, de qualsevol índole, aprovades per l'Assemblea General, pel Consell General, o pel Consell Valencià, així com les derrames que pogueren establir-se, seran abonades pels col·legiats en la forma que s'establisca en els acords pertinents.
  
4. Els altres conceptes ordinaris o extraordinaris seran percebuts pel Col·legi en el moment de produir-se.
  
Article 102. Morositat en el pagament
  
1. Per a tindre dret als beneficis de la col·legiació cal estar al corrent de pagament de les quotes col·legials. La Junta de Govern podrà suspendre el curs d'assumptes corresponents al col·legiat morós.
  
2. El col·legiat que deixe d'abonar les quotes ordinàries o extraordinàries en els terminis previstos serà requerit per la Junta de Govern de forma verbal, per escrit o fefaentment, segons criteri de la mateixa Junta, perquè abone les quotes retardades, i se li concedirà un termini màxim de 30 dies naturals perquè complisca dita obligació.
  
3. En el requeriment de pagament es farà saber al col·legiat que en cas d'incompliment de pagament se li imposarà automàticament una sanció, equivalent al doble de la quantitat deguda, i que el deute serà reclamat a través dels tribunals de Justícia, junt amb les sancions econòmiques, l'import de les despeses de requeriments efectuats, les costes judicials, inclosos els honoraris d'advocat i procurador, encara que la seua intervenció no és preceptiva, i interessos de la quantitat reclamada segons la legislació vigent.
  
4. Conforme a allò que s'ha disposat en l'article 15.d), l'impagament de les quotes col·legials, ordinàries o extraordinàries, o les altres càrregues col·legials, durant més de sis mesos consecutius o acumulats en el temps, previ requeriment de pagament a l'efecte i audiència al col·legiat, farà perdre la condició de col·legiat, previ acord de la Junta de Govern. Això, a més a més, comportarà la reclamació davant dels tribunals de Justícia de les quantitats degudes, les sancions econòmiques que procedisquen, l'import de les despeses de requeriments efectuats, les costes judicials, inclosos els honoraris d'advocat i procurador, encara que la seua intervenció no és preceptiva, i interessos de la quantitat reclamada segons la legislació vigent.
  
5. La imposició de la multa no caldrà comunicar-la de nou al col·legiat, i serà suficient l'anunci de la seua imposició en la forma prevista en aquests Estatuts.
  
6. No es podrà adquirir de nou la condició de col·legiat sense abans haver satisfet la totalitat del deute, sancions pecuniàries i despeses derivades de tot això. La reinscripció comportarà el previ pagament de la quota corresponent.
  
7. Els tràmits previstos en els paràgrafs precedents no impediran les correccions disciplinàries que procedisquen.
  
TÍTOL V
  
Del personal contractat
  
CAPÍTOL I
  
Personal administratiu i laboral
  
Article 103. Personal administratiu i laboral
  
1. La Junta de Govern podrà contractar el personal que estime necessari per al correcte funcionament del Col·legi i compliment dels seus fins, d'acord amb els pressupostos aprovats per l'Assemblea General
  
2. El personal administratiu i laboral estarà a les ordres directes del secretari del Col·legi Oficial d'Odontòlegs i Estomatòlegs d'Alacant, i li correspondrà la distribució del treball entre el mateix.
  
CAPÍTOL II
  
Assessoria jurídica i altres assessors
  
Article 104. Assessoria jurídica
  
1. La Junta de Govern comptarà amb la corresponent Assessoria Jurídica, amb el nombre de lletrats que siga determinat per la Junta de Govern, a proposta del lletrat director, d'acord amb els pressupostos aprovats en l'Assemblea General.
  
2. L'Assessoria jurídica tindrà cura de l'adequació a dret de les resolucions, expedients i actuacions en general dels respectius òrgans, i amb aquesta finalitat, emetrà els informes o dictàmens que procedisquen.
  
3. Igualment la Junta de Govern podrà encarregar a l'Assessoria Jurídica l'emissió d'informes en benefici de la col·legiació, així com gestions jurídiques pertinents per a la millor marxa del Col·legi.
  
4. Els membres de l'Assessoria Jurídica seran designats per la Junta de Govern.
  
Article 105. Altres assessors
  
La Junta de Govern, podrà contractar personal assessor i gestor en diverses qüestions, amb caràcter temporal i, si és possible, en règim d'arrendament de serveis, per al qual es requerirà l'aprovació de les partides pressupostàries corresponents.
  
TÍTOL VI
  
Règim de premis, condecoracions i distincions
  
CAPÍTOL I
  
Competències
  
Article 106. Competències
  
El Col·legi Oficial d'Odontòlegs i Estomatòlegs d'Alacant és competent per a crear i atorgar premis, condecoracions i distincions que gaudiran de reconeixement en el seu àmbit territorial, prèvia aprovació dels seus reglaments de concessió i emblemes per l'Assemblea General a proposta de la Junta de Govern.
  
DISPOSICIONS ADDICIONALS
  
Primera. Lliure prestació de serveis per a professionals de la Unió Europea
  
La lliure prestació de serveis de professionals odontòlegs i estomatòlegs de la Unió Europea es regirà per la seua legislació específica.
  
Segona. Reforma dels estatuts
  
1. La reforma dels presents estatuts podrà ser acordada per l'Assemblea General Extraordinària.
  
2. Per a la validesa del corresponent acord es requerirà el vot favorable d'almenys les dues terceres parts dels vots.
  
DISPOSICIONS TRANSITÒRIES
  
Primera. Aprovació dels estatuts
  
1. Els presents Estatuts seran aprovats i ratificats per l'Assemblea General Extraordinària de col·legiats de l'il·lustre Col·legi Oficial d'Odontòlegs i Estomatòlegs d'Alacant. Dita aprovació es realitzarà amb caràcter previ a l'inici del procediment administratiu que corresponga per a la seua presentació davant de l'autoritat administrativa competent per al control de la seua legalitat, i conseqüent inscripció registral i publicació en el Diari Oficial de la Generalitat Valenciana, conforme a la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana.
  
2. La Junta de Govern de l'Il·lustre Col·legi Oficial d'Odontòlegs i Estomatòlegs d'Alacant està facultada per a la tramesa dels presents Estatuts a l'autoritat administrativa competent a fi que es produïsca el preceptiu control de legalitat, publicació i conseqüent inscripció registral, i quedarà a més a més facultada per a la impulsió de tots els procediments que calguen per a la consecució de l'anterior, i per a fer les modificacions i al·legacions pertinents a les indicacions de modificacions estatutàries realitzades des de l'administració.
  
Segona. Càrrecs
  
1. Els membres de la Junta Provincial d'Alacant de l'extingit Col·legi Oficial d'Odontòlegs i Estomatòlegs de la III Regió, se sotmetran a la ratificació dels seus càrrecs per l'Assemblea General Extraordinària de col·legiats de l'Il·lustre Col·legi Oficial d'Odontòlegs i Estomatòlegs d'Alacant, i passaran a formar la Junta de Govern d'aquest últim.
  
2. En cas de no produir-se la ratificació dels càrrecs, es procedirà a convocar noves eleccions.
  
Tercera. Expedients disciplinaris en tràmit